title: Οδηγία 2009/14/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2009 , για την τροποποίηση της οδηγίας 94/19/ΕΚ περί των συστημάτων εγγυήσεως των καταθέσεων όσον αφορά το επίπεδο κάλυψης και την προθεσμία εκταμίευσης (Κείμενο που παρουσιάζει ενδιαφέρον για τον ΕΟΧ)

text:
               13.3.2009

               EL

               Επίσημη Εφημερίδα της Ευρωπαϊκής Ένωσης

               L 68/3

      ΟΔΗΓΊΑ 2009/14/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 11ης Μαρτίου 2009
   για την τροποποίηση της οδηγίας 94/19/ΕΚ περί των συστημάτων εγγυήσεως των καταθέσεων όσον αφορά το επίπεδο κάλυψης και την προθεσμία εκταμίευσης
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 παράγραφος 2,
   την πρόταση της Επιτροπής,
   τη γνώμη της Ευρωπαϊκής Κεντρικής Τράπεζας (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Το Συμβούλιο συμφώνησε στις 7 Οκτωβρίου 2008 ότι η αποκατάσταση της εμπιστοσύνης και της ορθής λειτουργίας του χρηματοπιστωτικού τομέα αποτελούν απόλυτη προτεραιότητα. Το Συμβούλιο δεσμεύθηκε να λάβει όλα τα απαιτούμενα μέτρα για την προστασία των καταθέσεων των μεμονωμένων αποταμιευτών και εξέφρασε την ικανοποίησή του για την πρόθεση της Επιτροπής να φέρει επειγόντως προς συζήτηση μια κατάλληλη πρόταση για την προώθηση της σύγκλισης των συστημάτων εγγύησης των καταθέσεων.

               (2)

               Η οδηγία 94/19/ΕΚ του Ευρωπαϊκού Κοινοβουλίου και του Συμβουλίου (3) προβλέπει ήδη τη βασική κάλυψη των καταθετών. Ωστόσο, η συνεχιζόμενη αναταραχή στις χρηματαγορές επιβάλλει τη βελτίωση της εν λόγω κάλυψης.

               (3)

               Το τρέχον κατώτατο ύψος κάλυψης ορίζεται σε 20 000 EUR, ενώ τα κράτη μέλη έχουν τη δυνατότητα να ορίσουν υψηλότερη κάλυψη. Ωστόσο, αυτό δεν επεδείχθη επαρκές για ένα μεγάλο αριθμό καταθέσεων στην Κοινότητα. Προκειμένου να διατηρηθεί η εμπιστοσύνη των καταθετών και να επιτευχθεί μεγαλύτερη σταθερότητα στις χρηματοπιστωτικές αγορές, το κατώτατο ύψος κάλυψης θα πρέπει να αυξηθεί στα 50 000 EUR. Έως τις 31 Δεκεμβρίου 2010, η κάλυψη των συνολικών καταθέσεων κάθε καταθέτη θα πρέπει να καθοριστεί σε 100 000 EUR, εκτός εάν η αξιολόγηση επιπτώσεων που θα υποβάλει η Επιτροπή στο Ευρωπαϊκό Κοινοβούλιο και στο Συμβούλιο έως τις 31 Δεκεμβρίου 2009, καταλήξει στο συμπέρασμα ότι η εν λόγω αύξηση και εναρμόνιση δεν είναι κατάλληλες και οικονομικά βιώσιμες για όλα τα κράτη μέλη, ούτως ώστε να εξασφαλιστεί η προστασία των καταναλωτών και η σταθερότητα των χρηματοπιστωτικών αγορών στην Κοινότητα καθώς και να αποφευχθούν τυχόν στρεβλώσεις του ανταγωνισμού μεταξύ των κρατών μελών. Εάν κατά την αξιολόγηση διαπιστωθεί ότι η αύξηση αυτή και η εναρμόνιση δεν ενδείκνυνται, η Επιτροπή θα πρέπει να υποβάλει κατάλληλες προτάσεις στο Ευρωπαϊκό Κοινοβούλιο και στο Συμβούλιο.

               (4)

               Το ίδιο επίπεδο κάλυψης θα πρέπει να ισχύει για όλους τους καταθέτες, ανεξαρτήτως του αν το νόμισμα του κράτους μέλους είναι το ευρώ. Ωστόσο, τα κράτη μέλη εκτός της ευρωζώνης θα πρέπει να έχουν τη δυνατότητα να στρογγυλοποιούν τα ποσά που προκύπτουν από τη μετατροπή, χωρίς να θέτουν σε κίνδυνο την ισοδύναμη προστασία των καταθετών.

               (5)

               Σε έκθεση που θα υποβληθεί από την Επιτροπή στο Ευρωπαϊκό Κοινοβούλιο και στο Συμβούλιο θα πρέπει να αναλύονται όλα τα σχετικά θέματα όπως ο συμψηφισμός και οι ανταπαιτήσεις, ο καθορισμός των συνεισφορών στα συστήματα, το εύρος των καλυπτόμενων προϊόντων και καταθετών, η αποτελεσματικότητα της διασυνοριακής συνεργασίας των συστημάτων εγγύησης των καταθέσεων και η σχέση μεταξύ συστημάτων εγγύησης των καταθέσεων και εναλλακτικών μέσων για την αποζημίωση των καταθετών, όπως οι μηχανισμοί επείγουσας εκταμίευσης. Για τους σκοπούς της εν λόγω έκθεσης, τα κράτη μέλη θα πρέπει να συγκεντρώσουν τα σχετικά δεδομένα και να τα υποβάλουν στην Επιτροπή κατόπιν σχετικού αιτήματος.

               (6)

               Ορισμένα κράτη μέλη έχουν συστήσει συστήματα εγγύησης καταθέσεων δυνάμει της οδηγίας 94/19/ΕΚ τα οποία παρέχουν πλήρη κάλυψη για ορισμένα είδη μακροπρόθεσμων καταθέσεων, όπως οι απαιτήσεις συντάξεων. Είναι αναγκαίο να γίνουν σεβαστά τα δικαιώματα αυτά και οι προσδοκίες των καταθετών σε αυτά τα συστήματα.

               (7)

               Ορισμένα κράτη μέλη έχουν συστήσει συστήματα εγγύησης καταθέσεων δυνάμει της οδηγίας 94/19/ΕΚ τα οποία παρέχουν πλήρη κάλυψη για ορισμένα προσωρινά αυξημένα υπόλοιπα λογαριασμών. Η Επιτροπή θα πρέπει να αξιολογήσει, έως τις 31 Δεκεμβρίου 2009, εάν η πλήρης κάλυψη για ορισμένα αυξημένα υπόλοιπα λογαριασμών θα πρέπει να διατηρηθεί ή να θεσπισθεί.

               (8)

               Η λειτουργία των συστημάτων που προστατεύουν το ίδιο το πιστωτικό ίδρυμα και, ιδίως, διασφαλίζουν τη ρευστότητα και τη φερεγγυότητά του, εξασφαλίζοντας έτσι στους καταθέτες προστασία τουλάχιστον ισοδύναμη με την παρεχόμενη από σύστημα εγγύησης των καταθέσεων, καθώς και τα εθελοντικά συστήματα αποζημίωσης των καταθετών που δεν έχουν εισαχθεί ή αναγνωριστεί επίσημα από ένα κράτος μέλος δεν θα πρέπει να θιγούν από την παρούσα οδηγία.

               (9)

               Τα κράτη μέλη θα πρέπει να ενθαρρύνουν τα συστήματα εγγύησης των καταθέσεων να εξετάσουν το ενδεχόμενο σύναψης συμφωνιών ή βελτίωσης των υφιστάμενων συμφωνιών όσον αφορά τις αντίστοιχες υποχρεώσεις τους.

               (10)

               Η τρίμηνη προθεσμία εκταμίευσης που προβλέπεται σήμερα, η οποία μπορεί να παραταθεί κατά εννέα μήνες, αντίκειται στην ανάγκη να διατηρηθεί η εμπιστοσύνη των καταθετών και δεν ικανοποιεί τις ανάγκες τους. Επομένως, ο χρόνος εκταμίευσης θα πρέπει να μειωθεί ώστε να καλύπτει χρονικό διάστημα είκοσι εργάσιμων ημερών. Η εν λόγω προθεσμία θα πρέπει να παρατείνεται μόνον σε εξαιρετικές περιπτώσεις και κατόπιν έγκρισης των αρμόδιων αρχών. Δύο έτη από την έναρξη ισχύος της παρούσας οδηγίας, η Επιτροπή θα πρέπει να υποβάλει έκθεση στο Ευρωπαϊκό Κοινοβούλιο και στο Συμβούλιο σχετικά με την αποτελεσματικότητα και τις καθυστερήσεις των διαδικασιών εκταμίευσης, με την οποία θα αξιολογεί εάν ενδείκνυται περαιτέρω μείωση της προθεσμίας σε δέκα εργάσιμες ημέρες.

               (11)

               Επιπλέον, στις περιπτώσεις κατά τις οποίες η επιστροφή των καταθέσεων ενεργοποιείται κατόπιν σχετικής διαπίστωσης των αρμόδιων αρχών, η προθεσμία των 21 ημερών για την έκδοση της απόφασης που προβλέπεται σήμερα θα πρέπει να μειωθεί στις πέντε εργάσιμες ημέρες προκειμένου να μην παρακωλύεται η ταχεία εκταμίευση. Ωστόσο, οι αρμόδιες αρχές θα πρέπει πρώτα να πεισθούν ότι το πιστωτικό ίδρυμα απέτυχε να επιστρέψει ληξιπρόθεσμες και απαιτητές καταθέσεις. Η αξιολόγησή αυτή θα πρέπει να υπόκειται στις δικαστικές ή διοικητικές διαδικασίες των κρατών μελών.

               (12)

               Οι καταθέσεις μπορεί να θεωρηθούν μη διαθέσιμες εφόσον τα μέτρα έγκαιρης παρέμβασης ή αναδιοργάνωσης δεν υπήρξαν επιτυχή. Αυτό δεν θα πρέπει να εμποδίζει τις αρμόδιες αρχές από την καταβολή περαιτέρω προσπαθειών αναδιάρθρωσης κατά την περίοδο εκταμίευσης.

               (13)

               Τα κράτη μέλη θα πρέπει να έχουν ως στόχο τη διασφάλιση της συνέχειας των τραπεζικών υπηρεσιών και της πρόσβασης στη ρευστότητα των τραπεζών, ιδίως σε περιόδους αναταραχής στις χρηματοπιστωτικές αγορές. Για το σκοπό αυτό, τα κράτη μέλη ενθαρρύνονται να προβούν στην υιοθέτηση ρυθμίσεων, το συντομότερο δυνατό, προκειμένου να διασφαλισθεί η επείγουσα εκταμίευση κατάλληλων ποσών κατόπιν αιτήσεως του θιγόμενου καταθέτη, εντός το πολύ τριών ημερών από την αίτηση. Δεδομένου ότι η μείωση της ισχύουσας προθεσμίας του τριμήνου για την εκταμίευση θα έχει θετικό αντίκτυπο στην εμπιστοσύνη των καταθετών και την ομαλή λειτουργία των χρηματοπιστωτικών αγορών, τα κράτη μέλη και τα συστήματά τους για την εγγύηση των καταθέσεων θα πρέπει να διασφαλίζουν ότι ο χρόνος εκταμίευσης θα είναι όσο το δυνατόν συντομότερος.

               (14)

               Η οδηγία 94/19/ΕΚ παρείχε τη δυνατότητα στα κράτη μέλη να περιορίσουν την κάλυψη σε ένα ορισμένο ποσοστό. Η δυνατότητα αυτή έχει αποδειχθεί ότι υπονομεύει την εμπιστοσύνη των καταθετών και θα πρέπει να παύσει να υφίσταται.

               (15)

               Τα απαιτούμενα μέτρα για την εφαρμογή της οδηγίας 94/19/ΕΚ θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών δραστηριοτήτων που ανατίθενται στην Επιτροπή (4).

               (16)

               Ειδικότερα, θα πρέπει να ανατεθεί στην Επιτροπή η αρμοδιότητα να αναπροσαρμόζει το επίπεδο κάλυψης ανάλογα με τον πληθωρισμό στην Ευρωπαϊκή Ένωση βάσει των μεταβολών του εναρμονισμένου δείκτη τιμών καταναλωτή που δημοσιεύει η Ευρωπαϊκή Επιτροπή. Δεδομένου ότι το εν λόγω μέτρο είναι γενικής εμβέλειας και έχει ως αντικείμενο την τροποποίηση μη ουσιώδους στοιχείου της οδηγίας 94/19/ΕΚ, θεσπίζεται σύμφωνα με την κανονιστική διαδικασία με έλεγχο του άρθρου 5α της απόφασης 1999/468/ΕΚ.

               (17)

               Δεδομένου ότι οι στόχοι της παρούσας οδηγίας, ήτοι η εναρμόνιση του ύψους κάλυψης και των προθεσμιών εκταμίευσης, δεν μπορούν να επιτευχθούν επαρκώς από τα κράτη μέλη λόγω της πληθώρας διαφορετικών κανόνων που ισχύουν σήμερα στα νομικά συστήματα των διαφόρων κρατών μελών και μπορούν κατά συνέπεια να επιτευχθούν καλύτερα σε κοινοτικό επίπεδο, η Κοινότητα δύναται να θεσπίσει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει το αναγκαίο για την επίτευξη των συγκεκριμένων στόχων μέτρο.

               (18)

               Συνεπώς, η οδηγία 94/19/ΕΚ θα πρέπει να τροποποιηθεί αναλόγως.

               (19)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (5), τα κράτη μέλη ενθαρρύνονται να καταρτίσουν, προς ίδια χρήση και προς όφελος της Κοινότητας, τους δικούς τους πίνακες οι οποίοι να αποτυπώνουν, στο μέτρο του δυνατού, την αντιστοιχία της οδηγίας με τα μέτρα μεταφοράς στο εθνικό δίκαιο, και να τους δημοσιοποιήσουν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποίηση της οδηγίας 94/19/ΕΚ
   Η οδηγία 94/19/ΕΚ τροποποιείται ως εξής:

               1)

               Το άρθρο 1 σημείο 3) i) δεύτερο εδάφιο αντικαθίσταται από το ακόλουθο κείμενο:
               «Οι αρμόδιες αρχές προβαίνουν στη διαπίστωση αυτή το συντομότερο δυνατό και οπωσδήποτε εντός πέντε εργάσιμων ημερών από τη στιγμή κατά την οποία απεδείχθη για πρώτη φορά ότι το πιστωτικό ίδρυμα δεν έχει επιστρέψει τις ληξιπρόθεσμες και απαιτητές καταθέσεις, ή».

               2)

               Το άρθρο 4 τροποποιείται ως εξής:

                           α)

                           Η παράγραφος 5 αντικαθίσταται από το ακόλουθο κείμενο:
                           «5.   Στις περιπτώσεις των παραγράφων 1 έως 4, τα κράτη μέλη διασφαλίζουν ότι τα συστήματα εγγύησης των καταθέσεων συνεργάζονται μεταξύ τους.».

                           β)

                           Προστίθεται η ακόλουθη παράγραφος:
                           «6.   Η Επιτροπή επανεξετάζει τη λειτουργία του παρόντος άρθρου τουλάχιστον ανά διετία και, εφόσον ενδείκνυται, προτείνει σχετικές τροποποιήσεις.».

               3)

               Το άρθρο 7 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Τα κράτη μέλη διασφαλίζουν ότι το ποσό για την κάλυψη του συνόλου των καταθέσεων κάθε καταθέτη ορίζεται τουλάχιστον σε 50 000 EUR εφόσον οι καταθέσεις καθίστανται μη διαθέσιμες.
                           1α.   Έως τις 31 Δεκεμβρίου 2010, τα κράτη μέλη εξασφαλίζουν ότι το ποσό για την κάλυψη του συνόλου των καταθέσεων κάθε καταθέτη ορίζεται σε 100 000 EUR εφόσον οι καταθέσεις καθίστανται μη διαθέσιμες.
                           Εάν στην έκθεσή της κατά το άρθρο 12 η Επιτροπή καταλήγει στο συμπέρασμα ότι η εν λόγω αύξηση και εναρμόνιση δεν είναι κατάλληλες και οικονομικά βιώσιμες για όλα τα κράτη μέλη ούτως ώστε να διασφαλισθεί η προστασία των καταναλωτών, η σταθερότητα των χρηματοπιστωτικών αγορών στην Κοινότητα και να αποφευχθούν τυχόν στρεβλώσεις του ανταγωνισμού διασυνοριακά, μεταξύ των κρατών μελών, θα υποβάλλει στο Ευρωπαϊκό Κοινοβούλιο και το Συμβούλιο πρόταση για την τροποποίηση του πρώτου εδαφίου.
                           1β.   Τα κράτη μέλη που δεν ανήκουν στην ευρωζώνη, όταν μετατρέπουν στο εθνικό τους νόμισμα τα εκφραζόμενα σε ευρώ ποσά κατά τις παραγράφους 1 και 1α, θα διασφαλίζουν ότι τα ποσά στα εθνικά νομίσματα που καταβάλλονται πράγματι στους καταθέτες ισοδυναμούν με τα ποσά που ορίζει η παρούσα οδηγία.».

                           β)

                           Η παράγραφος 3 αντικαθίσταται από το ακόλουθο κείμενο:
                           «3.   Η παράγραφος 1α δεν αποκλείει τη δυνατότητα να διατηρούνται διατάξεις οι οποίες προσέφεραν, πριν από την 1η Ιανουαρίου 2008, πλήρη κάλυψη για ορισμένα είδη καταθέσεων, κυρίως για κοινωνικούς λόγους.».

                           γ)

                           Διαγράφεται η παράγραφος 4.

                           δ)

                           Προστίθεται η ακόλουθη παράγραφος:
                           «7.   Η Επιτροπή μπορεί να αναπροσαρμόζει τα ποσά που αναφέρονται στις παραγράφους 1 και 1α, ανάλογα με τον πληθωρισμό στην Ευρωπαϊκή Ένωση βάσει των μεταβολών του εναρμονισμένου δείκτη τιμών καταναλωτή που δημοσιεύει η Επιτροπή.
                           Το μέτρο αυτό, που αποσκοπεί σε τροποποίηση μη ουσιωδών στοιχείων της παρούσας οδηγίας, θεσπίζεται σύμφωνα με την κανονιστική διαδικασία με έλεγχο στην οποία παραπέμπει το άρθρο 7α παράγραφος 2.».

               4)

               Παρεμβάλλεται το ακόλουθο άρθρο:
               «Άρθρο 7α
               1.   Η Επιτροπή επικουρείται από την Ευρωπαϊκή Επιτροπή Τραπεζών που συστάθηκε με την απόφαση 2004/10/ΕΚ της Επιτροπής (6).
               2.   Οσάκις γίνεται αναφορά στην παρούσα παράγραφο, εφαρμόζονται το άρθρο 5α παράγραφοι 1 έως 4 και το άρθρο 7 της απόφασης 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (7), τηρουμένων των διατάξεων του άρθρου 8 αυτής.

               5)

               Στο άρθρο 9, η παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη εξασφαλίζουν ότι τα πιστωτικά ιδρύματα παρέχουν στους σημερινούς και μελλοντικούς καταθέτες τις αναγκαίες πληροφορίες για τον προσδιορισμό του συστήματος εγγύησης των καταθέσεων του οποίου το ίδρυμα και τα υποκαταστήματά του είναι μέλη εντός της Κοινότητας ή οιεσδήποτε εναλλακτικές ρυθμίσεις προβλέπονται στο άρθρο 3 παράγραφος 1 δεύτερο εδάφιο ή το άρθρο 3 παράγραφος 4. Οι καταθέτες θα πρέπει να ενημερώνονται για τις διατάξεις του συστήματος εγγύησης των καταθέσεων ή οποιεσδήποτε εναλλακτικές ρυθμίσεις ισχύουν, συμπεριλαμβανομένων του ποσού και του πεδίου κάλυψης που παρέχονται από το σύστημα εγγύησης καταθέσεων. Εφόσον κατάθεση δεν είναι εγγυημένη από σύστημα εγγύησης των καταθέσεων σύμφωνα με το άρθρο 7 παράγραφος 2, το πιστωτικό ίδρυμα ενημερώνει αναλόγως τον καταθέτη. Όλες οι πληροφορίες διατίθενται με εύκολα κατανοητό τρόπο.
               Πληροφορίες σχετικά με τις προϋποθέσεις και τις διατυπώσεις αποζημίωσης παρέχονται κατόπιν αιτήσεως.».

               6)

               Το άρθρο 10 τροποποιείται ως εξής:

                           α)

                           Η παράγραφος 1 αντικαθίσταται από το ακόλουθο κείμενο:
                           «1.   Τα συστήματα εγγύησης των καταθέσεων πρέπει να είναι σε θέση να καταβάλλουν τις δεόντως αποδεδειγμένες απαιτήσεις καταθετών που αφορούν μη διαθέσιμες καταθέσεις εντός είκοσι εργάσιμων ημερών από την ημερομηνία κατά την οποία οι αρμόδιες αρχές προβαίνουν στη διαπίστωση που περιγράφεται στο άρθρο 1 σημείο 3) i), ή μια δικαστική αρχή λαμβάνει την απόφαση που περιγράφεται στο άρθρο 1 σημείο 3) ii). Η προθεσμία αυτή περιλαμβάνει τη συλλογή και διαβίβαση των στοιχείων σχετικά με τους καταθέτες και τις καταθέσεις, που είναι αναγκαία για την επαλήθευση των απαιτήσεων.
                           Σε εξαιρετικές περιπτώσεις, το σύστημα εγγύησης των καταθέσεων μπορεί να υποβάλει στην αρμόδια αρχή αίτηση για παράταση της προθεσμίας. Η παράταση αυτή δεν υπερβαίνει τις δέκα εργάσιμες ημέρες.
                           Έως τις 16 Μαρτίου 2011, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο έκθεση σχετικά με την αποτελεσματικότητα και τις καθυστερήσεις των διαδικασιών εκταμίευσης, με την οποία αξιολογεί εάν μπορεί να εφαρμοσθεί μείωση του χρόνου εκταμίευσης κατά το πρώτο εδάφιο σε δέκα εργάσιμες ημέρες.
                           Τα κράτη μέλη μεριμνούν ώστε τα συστήματα εγγύησης καταθέσεων να διενεργούν τακτικούς ελέγχους των συστημάτων τους και, εφόσον απαιτείται, να ενημερώνονται σε περίπτωση που οι αρμόδιες αρχές διαπιστώνουν προβλήματα σε κάποιο πιστωτικό ίδρυμα, τα οποία ενδέχεται να ενεργοποιήσουν την παρέμβαση των συστημάτων εγγύησης καταθέσεων.».

                           β)

                           Διαγράφεται η παράγραφος 2.

               7)

               Το άρθρο 12 αντικαθίσταται από το ακόλουθο κείμενο:
               «Άρθρο 12
               1.   Η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο, έως την 31η Δεκεμβρίου 2009 το αργότερο, έκθεση σχετικά με:

                           α)

                           την εναρμόνιση των μηχανισμών χρηματοδότησης των συστημάτων εγγύησης των καταθέσεων, εξετάζοντας ιδιαιτέρως τις επιπτώσεις της μη εναρμόνισης στην περίπτωση διασυνοριακής κρίσης, όσον αφορά τη διαθεσιμότητα των αποζημιώσεων για τις καταθέσεις και όσον αφορά τον θεμιτό ανταγωνισμό, καθώς και τα οφέλη και το κόστος μιας τέτοιας εναρμόνισης·

                           β)

                           την καταλληλόλητα και τις λεπτομέρειες της παροχής πλήρους κάλυψης για ορισμένα προσωρινά αυξημένα υπόλοιπα λογαριασμών·

                           γ)

                           πιθανά υποδείγματα για την καθιέρωση συνεισφορών με βάση τους κινδύνους·

                           δ)

                           τα οφέλη και το κόστος της πιθανής καθιέρωσης κοινοτικού συστήματος εγγύησης των καταθέσεων·

                           ε)

                           τις επιπτώσεις των διαφορετικών νομοθεσιών όσον αφορά του συμψηφισμού, όταν η πίστωση του καταθέτη αντισταθμίζεται με τα χρέη του, την αποδοτικότητα του συστήματος και πιθανές στρεβλώσεις, λαμβάνοντας υπόψη διασυνοριακές διαδικασίες εκκαθάρισης·

                           στ)

                           την εναρμόνιση του εύρους των καλυπτόμενων προϊόντων και καταθετών, περιλαμβανομένων των ειδικών αναγκών των μικρών και μεσαίων επιχειρήσεων και των τοπικών αρχών·

                           ζ)

                           τη σχέση μεταξύ συστημάτων εγγύησης των καταθέσεων και εναλλακτικών μέσων για την επιστροφή της αποζημίωσης στους καταθέτες, όπως οι μηχανισμοί επείγουσας εκταμίευσης.

                     Εφόσον απαιτείται, η Επιτροπή υποβάλλει τις κατάλληλες προτάσεις για την τροποποίηση της παρούσας οδηγίας.
               2.   Τα κράτη μέλη ενημερώνουν την Επιτροπή και την Ευρωπαϊκή Επιτροπή Τραπεζών εάν σκοπεύουν να τροποποιήσουν το πεδίο ή το επίπεδο κάλυψης για τις καταθέσεις και για οποιαδήποτε δυσκολία ανέκυψε κατά τη συνεργασία με άλλα κράτη μέλη.».

               8)

               Το παράρτημα ΙΙΙ διαγράφεται.

         Άρθρο 2
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν προς την παρούσα οδηγία το αργότερο έως την 30ή Ιουνίου 2009.
   Κατά παρέκκλιση από το πρώτο εδάφιο, τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς το άρθρο 1 σημείο 3) i) δεύτερο εδάφιο, προς το άρθρο 7 παράγραφοι 1α και 3, και προς το άρθρο 10 παράγραφος 1 της οδηγίας 94/19/ΕΚ, όπως τροποποιείται με την παρούσα οδηγία, έως τις 31 Δεκεμβρίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 11 Μαρτίου 2009.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         A. VONDRA

      (1)  ΕΕ C 314 της 9.12.2008, σ. 1.

      (2)  Γνώμη του Ευρωπαϊκού Κοινοβουλίου της 18ης Δεκεμβρίου 2008 (δεν έχει ακόμα δημοσιευθεί στην ΕΕ) και αποφάσεις του Συμβουλίου της 26ης Φεβρουαρίου 2009 και της 5ης Μαρτίου 2009.

      (3)  ΕΕ L 135 της 31.5.1994, σ. 5.

      (4)  ΕΕ L 184 της 17.7.1999, σ. 23.

      (5)  ΕΕ C 321 της 31.12.2003, σ. 1.

      (6)  ΕΕ L 3 της 7.1.2004, σ. 36.

      (7)  ΕΕ L 184 της 17.7.1999, σ. 23.».


Avis juridique important

|

31987L0181

Οδηγία 87/181/ΕΟΚ του Συμβουλίου της 9ης Μαρτίου 1987 για την τροποποίηση του παραρτήματος της οδηγίας 79/117/ΕΟΚ περί της απαγόρευσης της θέσεως σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 071 της 14/03/1987 σ. 0033 - 0033 Φινλανδική ειδική έκδοση: Κεφάλαιο 3 τόμος 22 σ. 0240  Σουηδική ειδική έκδοση: Κεφάλαιο 3 τόμος 22 σ. 0240

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 9ης Μαρτίου 1987  για την τροποποίηση του παραρτήματος της οδηγίας 79/117/ΕΟΚ περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες  (87/181/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 86/355/ΕΟΚ (2), και ιδίως το άρθρο 6 παράγραφος 3,  την πρόταση της Επιτροπής,  Εκτιμώντας:  ότι η οδηγία αυτή προβλέπει σχετικά με τα περιεχόμενα του παραρτήματος, ότι θα τροποποιούνται τακτικά ώστε να λαμβάνουν υπόψη τις εξελίξεις των επιστημονικών και τεχνικών γνώσεων·  ότι διαπιστώθηκε ότι η χρήση του «Nitrofen» ως προϊόντος προστασίας των φυτών, και ιδιαίτερα ως εντομοκτόνου, ενδέχεται να έχει βλαβερή επίδραση στην υγεία των ανθρώπων και των ζώων·  ότι είναι επίσης θεμελιωμένο ότι η χρήση του 1,2-βρωμιούχου αιθυλενίου και του 1,2-χλωριούχου αιθυλενίου, ως προϊόντων προστασίας των φυτών, και ιδιαίτερα για απολύμανση των φυτών και του εδάφους, είναι δυνατόν να προκαλέσει βλάβες στην υγεία των ανθρώπων και των ζώων καθώς και αδικαιολόγητη δυσμενή επίδραση στο περιβάλλον,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα της οδηγίας 79/117/ΕΟΚ, οι λέξεις «Γ. Οξείδιο του αιθυλενίου» αντικαθίστανται από τις λέξεις:  «Γ. Λοιπές ενώσεις  1. Οξείδιο του αιθυλενίου»  και προστίθεται το κείμενο:  «2. Nitrofen  3. 1,2-βρωμιούχο αιθυλένιο  4. 1,2-χλωριούχο αιθυλένιο»  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με την παρούσα οδηγία, το αργότερο:  - την 1η Ιανουαρίου 1988, όσον αφορά το «Nitrofen» και το 1,2-βρωμιούχο αιθυλένιο, και  - την 1η Ιουνίου 1989, όσον αφορά το 1,2-χλωριούχο αιθυλένιο.  Πληροφορούν αμέσως σχετικά την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 9 Μαρτίου 1987.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 33 της 8. 2. 1979, σ. 36.  (2) ΕΕ αριθ. L 212 της 2. 8. 1986, σ. 33.


Avis juridique important

|

31978L0145

Οδηγία 78/145/ΕΟΚ του Συμβουλίου της 30ής Ιανουαρίου 1978 περί δεκάτης τρίτης τροποποιήσεως της οδηγίας 64/54/ΕΟΚ περί προσεγγίσεως των νομοθεσιών των κρατών μελών σχετικά με τα συντηρητικά που επιτρέπεται να χρησιμοποιούνται στα τρόφιμα

Επίσημη Εφημερίδα αριθ. L 044 της 15/02/1978 σ. 0023 - 0024 Φινλανδική ειδική έκδοση: Κεφάλαιο 13 τόμος 8 σ. 0052  Ελληνική ειδική έκδοση: Κεφάλαιο 03 τόμος 20 σ. 0095  Σουηδική ειδική έκδοση: Κεφάλαιο 13 τόμος 8 σ. 0052  Ισπανική ειδική έκδοση: Κεφάλαιο 13 τόμος 8 σ. 0099  Πορτογαλική ειδική έκδοση : Κεφάλαιο 13 τόμος 8 σ. 0099

 ΟΔΗΓΙΑ ΤΟΥ ΣΥΜΒΟΥΛΙΟΥ   της 30ης Ιανουαρίου 1978   περί δεκάτης τρίτης τροποποιήσεως της  οδηγίας 64/54/ΕΟΚ , περί προσεγγίσεως των  νομοθεσιών των Κρατών μελών , σχετικά με τα  συντηρητικά που επιτρέπεται να  χρησιμοποιούνται στα τρόφιμα    ( 78/145/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος και ιδίως το  άρθρο 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής (2) ,   Εκτιμώντας :   ότι το άρθρο 3 της οδηγίας 64/54/ΕΟΚ του  Συμβουλίου της 5ης Νοεμβρίου 1963 , περί  προσεγγίσεως των νομοθεσιών των Κρατών μελών  σχετικά με τα συντηρητικά που  επιτρέπεται να χρησιμοποιούνται στα  τρόφιμα (3) , όπως τροποποιήθηκε τελευταία  από την οδηγία 76/629/ΕΟΚ (4) , ορίζει  να μην επιτρέπουν τα Κράτη μέλη  τον υποκαπνισμό ορισμένων τροφίμων ,  παρά μόνον με καπνό που παράγεται από  ξύλο ή ξυλώδη φυτά σε φυσική κατάσταση και  υπό την προϋπόθεση να μην προκύπτει  κανένας κίνδυνος από τον υποκαπνισμό  αυτό για την ανθρώπινη υγεία .   ότι το παράρτημα VII , κεφάλαιο IX ,  σημείο 2 της πράξεως προσχωρήσεως εξουσιοδοτεί  τη Δανία , την Ιρλανδία και το  Ηνωμένο Βασίλειο να διατηρήσουν μέχρι  την 31η Δεκεμβρίου 1977 τις εθνικές  νομοθεσίες , τις σχετικές με τη χρησιμοποίηση  υδατικών διαλυμάτων καπνού στα τρόφιμα .   ότι τα υδατικά διαλύματα καπνού  χρησιμοποιούνται κυρίως για τις αρωματικές  τους ιδιότητες , αλλά μπορούν δευτερευόντως  να ευνοήσουν τη συντήρηση .   ότι σε πολλά Κράτη μέλη διεξάγονται  έρευνες πάνω στην τοξικολογική αποδοχή  και την ακριβή τεχνολογική  λειτουργία των υδατικών διαλυμάτων καπνού και  ότι η κατάσταση πρέπει να αναθεωρηθεί υπό  το φως των ερευνών αυτών .   ότι ως εκ τούτου δεν είναι ακόμα  δυνατό να ληφθούν οριστικές αποφάσεις ,  ούτε για τη σκοπιμότητα της αδείας της  χρησιμοποιήσεως των υδατικών διαλυμάτων καπνού  στην Κοινότητα , ούτε για τον τρόπο  διατυπώσεως μιας τέτοιας αδείας .   ότι η οδηγία 74/62/ΕΟΚ του Συμβουλίου της  17ης Δεκεμβρίου 1973 , περί ενάτης  τροποποιήσεως της οδηγίας 64/54/ΕΟΚ (5) ,  επιτρέπει στα Κράτη μέλη να διατηρήσουν  μέχρι την 31η Δεκεμβρίου 1977 τις διατάξεις  των εθνικών νομοθεσιών που είναι σχετικές με τη  χρήση της φορμαλδεΰδης στο τυρί  « grana padano » .   ότι εν τούτοις , οι πιο πρόσφατες  επιστημονικές και τοξικολογικές πληροφορίες  επιτρέπουν τη διατήρηση της αδείας  αυτής , υπό την επιφύλαξη ότι τα  υπολείμματα της φορμαλδεΰδης θα είναι  αμελητέα ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   1 . Η παράγραφος 2 του άρθρου 5 της οδηγίας  64/54/ΕΟΚ αντικαθίσταται με το ακόλουθο  κείμενο :    « 2 . Κατά παρέκκλιση του άρθρου 1 , τα  Κράτη μέλη δύνανται να επιτρέπουν τη  χρησιμοποίηση των υδατικών διαλυμάτων καπνού  μέχρι την 31η Δεκεμβρίου 1980 . »   2 . Το άρθρο 5 της οδηγίας 64/54/ΕΟΚ  συμπληρώνεται ως εξής :    « 3 . α ) Κατά παρέκκλιση του άρθρου 1 , τα  Κράτη μέλη δύνανται να διατηρήσουν τις  διατάξεις των εθνικών νομοθεσιών τις  σχετικές με τη χρησιμοποίηση της φορμαλδεΰδης  στο τυρί « grana padano » ,  με την επιφύλαξη ότι το τελικό  προϊόν που διατίθεται στο εμπόριο να  μην περιέχει περισσότερο από 0,5 χιλιοστογράμμου  ελεύθερη και/ή ενωμένη φορμαλδεΰδη ανά  χιλιόγραμμο .   β ) Εντός προθεσμίας τριών ετών από την  κοινοποίηση της παρούσας οδηγίας , η  Επιτροπή θα επανεξετάσει την  παρέκκλιση που αναφέρεται υπό α ) και  θα προτείνει κάθε αναγκαία τροποποίηση  στο Συμβούλιο . »   Άρθρο 2   Το άρθρο 1 τίθεται σε ισχύ από την  1η Ιανουαρίου 1978 .   Άρθρο 3   Τα Κράτη μέλη θέτουν σε ισχύ τις  αναγκαίες νομοθετικές , κανονιστικές και  διοικητικές διατάξεις , προκειμένου να  συμμορφωθούν με την παρούσα οδηγία το  αργότερο σε δώδεκα μήνες από την  κοινοποίησή της και ενημερώνουν αμέσως  περί τούτου την Επιτροπή .   Άρθρο 4   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 30 Ιανουαρίου 1978 .   Για το Συμβούλιο   Ο Πρόεδρος   P. DALSAGER   (1) ΕΕ αριθ. A 6 της 9 . 1 . 1978 , σ. 117 .   (2) Γνώμη που εδόθη στις 14/15 . 12 . 1977  ( που δεν έχει ακόμα δημοσιευθεί στην  Επίσημη Εφημερίδα ) .   (3) ΕΕ αριθ. N 12 της 27 . 1 . 1964 , σ. 161/64 .   (4) ΕΕ αριθ. N 223 της 16 . 8 . 1976 , σ. 3 .   (5) ΕΕ αριθ. N 38 της 11 . 2 . 1974 , σ. 29 .


Avis juridique important

|

31989L0365

Οδηγία 89/365/ΕΟΚ του Συμβουλίου της 30ής Μαΐου 1989 που τροποποιεί την οδηγία 79/117/ΕΟΚ περί απαγόρευσης της θέσεως σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 159 της 10/06/1989 σ. 0058 - 0058 Φινλανδική ειδική έκδοση: Κεφάλαιο 3 τόμος 29 σ. 0122  Σουηδική ειδική έκδοση: Κεφάλαιο 3 τόμος 29 σ. 0122

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 30ής Μαΐου 1989  που τροποποιεί την οδηγία 79/117/ΕΟΚ περί απαγορεύσεως της θέσεως σε κυκλοφορία και της χρησιμοποιήσεως φυταφαρμακευτικών προϊόντων που περιέχουν ορισμένες δραστικές ουσίες  (89/365/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυταφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 87/477/ΕΟΚ (2), και ιδίως το άρθρο 6 παράγραφος 3,  την πρόταση της Επιτροπής,  Εκτιμώντας:  ότι το παράρτημα της οδηγίας 79/117/ΕΟΚ πρέπει να προσαρμόζεται συνεχώς για να λαμβάνεται υπόψη η εξέλιξη των επιστημονικών και τεχνικών γνώσεων·  ότι με την οδηγία 86/355/ΕΟΚ (3), που τροποποιεί το παράρτημα της οδηγίας 79/117/ΕΟΚ, η εμπορία και η χρησιμοποίηση αιθυλενοξειδίου ως φυτοφαρμακευτικού προϊόντος έχει απαγορευθεί, με την επιφύλαξη ορισμένων προσωρινών παρεκκλίσεων σε εθνικό επίπεδο για ορισμένα δευτερεύοντα εμπορεύματα, για τα οποία υπάρχει ιδιαίτερη ανάγκη, μέχρις ότου καταστούν διαθέσιμες άλλες μέθοδοι επεξεργασίας·  ότι οι παρεκκλίσεις αυτές εκπνέουν στις 31 Δεκεμβρίου 1989·  ότι η Επιτροπή επανεξέτασε την κατάσταση σχετικά με τις δυνατές ικανοποιητικές εναλλακτικές μεθόδους επεξεργασίας για την αντικατάσταση του αιθυλενοξειδίου· ότι από την εξέταση αυτή προκύπτει ότι, προς το παρόν, δεν υπάρχει γενικώς εναλλακτική μέθοδος επεξεργασίας όσον αφορά δύο από τις εν λόγω παρεκκλίσεις ·  ότι είναι, κατά συνέπεια, αναγκαίο να παραταθεί η ημερομηνία λήξεως αυτών των δύο παρεκκλίσεων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 79/117/ΕΟΚ τροποποιείται ως εξής:  Στο σημείο Γ «Αιθυλενοξείδιο», στη δεξιά στήλη, η τελευταία φράση αντικαθίσταται από το ακόλουθο κείμενο:  «Οι παρεκκλίσεις που αναφέρονται στα στοιχεία α), δ) και ε) λήγουν το αργότερο στις 31 Δεκεμβρίου 1989 και οι παρεκκλίσεις που αναφέρονται στα στοιχεία β) και γ) το αργότερο στις 31 Δεκεμβρίου 1990.»  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο στις 31 Δεκεμβρίου 1989. Πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 30 Μαΐου 1989.  Για το Συμβούλιο  Ο Πρόεδρος  C. ROMERO HERRERA  (1) ΕΕ αριθ. L 33 της 8. 2. 1979, σ. 36.  (2) ΕΕ αριθ. L 273 της 26. 9. 1987, σ. 40.  (3) ΕΕ αριθ. L 212 της 2. 8. 1986, σ. 33.


Avis juridique important

|

31987L0477

Οδηγία 87/477/ΕΟΚ της Επιτροπής της 9ης Σεπτεμβρίου 1987 για τρίτη τροποποίηση του παραρτήματος της οδηγίας 79/117/ΕΟΚ του Συμβουλίου περί απαγορεύσεως της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 273 της 26/09/1987 σ. 0040 - 0040 Φινλανδική ειδική έκδοση: Κεφάλαιο 3 τόμος 24 σ. 0130  Σουηδική ειδική έκδοση: Κεφάλαιο 3 τόμος 24 σ. 0130

***** ΟΔΗΓΙΑ ΤΗΣ ΕΠΙΤΡΟΠΗΣ  της 9ης Σεπτεμβρίου 1987  για τρίτη τροποποίηση του παραρτήματος της οδηγίας 79/117/ΕΟΚ του Συμβουλίου περί απαγορεύσεως της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες  (87/477/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 87/181/ΕΟΚ (2), και ιδίως το άρθρο 6,  Εκτιμώντας:  ότι η επιστημονική και τεχνολογική εξέλιξη καθιστούν απαραίτητες ορισμένες τροποποιήσεις του παραρτήματος της οδηγίας 79/117/ΕΟΚ·  ότι, δεδομένου ότι υπάρχουν σήμερα λιγότερο επιβλαβείς μέθοδοι προστασίας, κρίνεται σκόπιμο να καταργηθούν ορισμένες προσωρινές παρεκκλίσεις από τις απαγορεύσεις που καθορίζει η οδηγία·  ότι όλα τα κράτη μέλη έχουν ενημερώσει την Επιτροπή ότι δεν έχουν ή δεν έχουν πλέον την πρόθεση να κάνουν χρήση των παρεκκλίσεων αυτών·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 79/117/ΕΟΚ τροποποιείται ως εξής:  1. Στο Α, «Ενώσεις υδραργύρου»:  α) στο σημείο 4, «Αλκυλο-ενώσεις υδραργύρου», το κείμενο της στήλης 2 αντικαθίσταται από: «Αγωγή των σπόρων προς σπορά σακχαροτεύτλων»·  β) στο σημείο 5, «Αλκοξυαλκυλο- και αρυλο-ενώσεις υδραργύρου» , το κείμενο της στήλης 2 αντικαθίσταται από: «Αγωγή των σπόρων προς σπορά σιτηρών και σακχαροτεύτλων».  2. Στο μέρος Β, «Ανθεκτικές οργανικές χλωριούχες ενώσεις», στο σημείο 1, «Αλδρίνη», το κείμενο του στοιχείου β) της στήλης 2 τροποποιείται με τη διαγραφή των λέξεων «Ιρλανδία και».  Άρθρο 2  Τα κράτη μέλη θέτουν σε ισχύ τις νομοθετικές κανονιστικές και διοικητικές διατάξεις που είναι απαραίτητες για την τήρηση της παρούσας συμφωνίας, το αργότερο την 1η Ιανουαρίου 1988. Ενημερώνουν αμέσως την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 9 Σεπτεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 33 της 8. 2. 1979, σ. 36.  (2) ΕΕ αριθ. L 71 της 14. 3. 1987, σ. 33.


Σημαντική ανακοίνωση νομικού περιεχομένου

|

31991L0410

Οδηγία 91/410/ΕΟΚ της Επιτροπής της 22ας Ιουλίου 1991 για δέκατη τέταρτη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών

Επίσημη Εφημερίδα αριθ. L 228 της 17/08/1991 σ. 0067 - 0068 Φινλανδική ειδική έκδοση: Κεφάλαιο 13 τόμος 20 σ. 0234  Σουηδική ειδική έκδοση: Κεφάλαιο 13 τόμος 20 σ. 0234  Ειδική έκδοση στη τσεχική γλώσσα Κεφάλαιο 13 τόμος 010 σ. 317  - 318 Ειδική έκδοση στην εσθονική γλώσσα Κεφάλαιο 13 τόμος 010 σ. 317  - 318 Ειδική έκδοση στην ουγγρική γλώσσα Κεφάλαιο 13 τόμος 010 σ. 317  - 318 Ειδική έκδοση στη λιθουανική γλώσσα Κεφάλαιο 13 τόμος 010 σ. 317  - 318 Ειδική έκδοση στη λεττονική γλώσσα Κεφάλαιο 13 τόμος 010 σ. 317  - 318 Ειδική έκδοση στη μαλτέζικη γλώσσα Κεφάλαιο 13 τόμος 010 σ. 317  - 318 Ειδική έκδοση στην πολωνική γλώσσα Κεφάλαιο 13 τόμος 010 σ. 317  - 318 Ειδική έκδοση στη σλοβακική γλώσσα Κεφάλαιο 13 τόμος 010 σ. 317  - 318 Ειδική έκδοση στη σλοβενική γλώσσα Κεφάλαιο 13 τόμος 010 σ. 317  - 318

		Οδηγία της Επιτροπήςτης 22ας Ιουλίου 1991για δέκατη τέταρτη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών(91/410/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,τη συνθήκη για την ίδρυση της Ευρωπαϊκής Οικονομικής Κοινότητας,την οδηγία 67/548/ΕΟΚ του Συμβουλίου της 27ης Ιουνίου 1967 για την προσέγγιση των νομοθετικών, κανονιστικών και διοικητικών διατάξεων σχετικά με την ταξινόμηση, συσκευασία και επισήμανση των επικινδύνων ουσιών [1], όπως τροποποιήθηκε τελευταία με την οδηγία 79/831/ΕΟΚ [2] και ιδίως το άρθρο 19,Εκτιμώντας:ότι δυνάμει του άρθρου 15 παράγραφος 2 της οδηγίας 67/548/ΕΟΚ, οι συσκευασίες που περιέχουν ορισμένες επικίνδυνες ουσίες οικιακής χρήσεως πρέπει να φέρουν συστήματα ασφαλείας για τα παιδιά ή/και ανάγλυφες προειδοποιήσεις κινδύνου·ότι δυνάμει του άρθρου 6 παράγραφος 2 της οδηγίας 88/379/ΕΟΚ [3], τα δοχεία που περιέχουν ορισμένες κατηγορίες επικινδύνων παρασκευασμάτων που προσφέρονται ή πωλούνται στο ευρύ κοινό πρέπει να κλείνουν με σύστημα ασφαλείας για παιδιά και να φέρουν ανάγλυφη προειδοποίηση κινδύνου·ότι κάθε είδους συσκευασίες ασφαλείας για τα παιδιά, ιδιαίτερα εκείνες που καθορίζονται σύμφωνα με διεθνή πρότυπα, μπορούν να θεωρηθούν ως συσκευασίες φέρουσες συστήματα κλεισίματος ασφαλείας για παιδιά·ότι οι τεχνικές προδιαγραφές σχετικά με τις διατάξεις αυτές παρατίθενται στο παράρτημα IX, μέρη Α και Β της οδηγίας 67/548/ΕΟΚ· ότι το άρθρο 19 της οδηγίας 79/831/ΕΟΚ προβλέπει ότι το παράρτημα IX εκπονείται μέσω της διαδικασίας της Επιτροπής για την προσαρμογή στην τεχνική πρόοδο·ότι οι διατάξεις της εν λόγω οδηγίας ευρίσκονται σε συμφωνία με τη γνώμη της επιτροπής της εν λόγω οδηγίας ευρίσκονται σε συμφωνία με τη γνώμη της επιτροπής για την προσαρμογή στην τεχνική πρόοδο των οδηγιών για την εξάλειψη των τεχνικών εμποδίων στις συναλλαγές επικινδύνων ουσιών και παρασκευασμάτων·ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το κείμενο του παραρτήματος IX της οδηγίας 67/548/ΕΟΚ αντικαθίσταται από το κείμενο που παρατίθεται στο παράρτημα της παρούσας οδηγίας.Άρθρο 21. Τα κράτη μέλη θεσπίζουν και δημοσιεύουν πριν από την 1η Αυγούστου 1992 τις αναγκαίες διατάξεις για να συμμορφωθούν με την παρούσα οδηγία και πληροφορούν αμέσως την επιτροπή σχετικά. Εφαρμόζουν τις εν λόγω διατάξεις το αργότερο την 1η Νοεμβρίου 1992.2. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 3Η παρούσα οδηγία απευθύνεται στα κράτη μέλη.Βρυξέλλες, 22 Ιουλίου 1991.Για την ΕπιτροπήMartin BangemannΑντιπρόεδρος[1] ΕΕ αριθ. L 196 της 16. 8. 1967, σ. 1.[2] ΕΕ αριθ. L 259 της 15. 10. 1979, σ. 10.[3] ΕΕ αριθ. L 187 της 16. 7. 1988, σ. 14.--------------------------------------------------ΠΑΡΑΡΤΗΜΑΤο κείμενο του παραρτήματος IX αντικαθίσταται από το ακόλουθο κείμενο:"ΠΑΡΑΡΤΗΜΑ IXΔιατάξεις σχετικές με τα συστήματα κλεισίματος ασφαλείας για τα παιδιά.ΜΕΡΟΣ Α1. Επανακλειόμενες συσκευασίεςΤα κλεισίματα ασφαλείας για τα παιδιά που χρησιμοποιούνται σε επανακλειόμενες συσκευασίες πρέπει να ανταποκρίνονται στο πρότυπο ISO 8317 (έκδοση της 1ης Ιουλίου 1989) σχετικά με τις "Συσκευασίες ασφαλείας για παιδιά — Απαιτήσεις και μέθοδοι δοκιμών για επανακλειόμενες συσκευασίες" — που εκδόθηκε από το Διεθνή Οργανισμό Τυποποίησης — International Standard Organisation (ISO).2. Μη επανακλειόμενες συσκευασίες (π.υ.)3. Παρατηρήσεις1. Η πιστοποίηση της συμμόρφωσης προς το ανωτέρω πρότυπο πραγματοποιείται μόνο από εργαστήρια που έχουν αποδείξει τα ίδια ότι πληρούν τα ευρωπαϊκά πρότυπα ΕΝ σειρά 45 000.2. Ειδικές περιπτώσειςΑν θεωρείται προφανές ότι μια συσκευασία είναι επαρκώς ασφαλής για τα παιδιά δεδομένου ότι αυτά δεν μπορούν να έχουν πρόσβαση στο περιεχόμενό της χωρίς τη βοήθεια εργαλείου, η σχετική δοκιμή είναι δυνατόν να παραλειφθεί. Σε όλες τις άλλες περιπτώσεις και όταν η εθνική αρχή έχει βάσιμους λόγους να αμφιβάλλει για την αποτελεσματικότητα του χρησιμοποιούμενου κλεισίματος ασφαλείας για παιδιά, μπορεί να ζητήσει από τον υπεύθυνο της κυκλοφορίας του προϊόντος να της προσκομίσει βεβαίωση ενός εργαστηρίου δοκιμών, όπως ορίζεται στο σημείο 1 ανωτέρω στην οποία να πιστοποιείται:- ότι ο τύπος του κλεισίματος που χρησιμοποιείται δεν απαιτεί τη διεξαγωγή δοκιμών σύμφωνα με το πρότυπο ISO που αναφέρεται ανωτέρω,ή- ότι το εν λόγω σύστημα κλεισίματος, αφού υποβλήθηκε στις δοκιμές οι οποίες προβλέπονται από το πρότυπο ISO που αναφέρεται ανωτέρω, κρίθηκε σύμφωνο προς της προβλεπόμενες προδιαγραφές.ΜΕΡΟΣ ΒΔιατάξεις σχετικά με τα συστήματα που επιτρέπουν την αντίληψη των κινδύνων δια της αφήςΟι τεχνικές προδιαγραφές για τα συστήματα που επιτρέπουν την αντίληψη των κινδύνων δια της αφής πρέπει να ανταποκρίνονται στο πρότυπο ΕΝ 272 (έκδοση της 20ής Αυγούστου 1989) σχετικά με τις ανάγλυφες προειδοποιήσεις κινδύνου."--------------------------------------------------


title: Οδηγία 2008/15/ΕΚ της Επιτροπής, της 15ης Φεβρουαρίου 2008 , για τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της κλοθειανιδίνης (clothianidin) ως δραστικής ουσίας στο παράρτημα I (Κείμενο που παρουσιάζει ενδιαφέρον για τον ΕΟΧ)

text:
               16.2.2008

               EL

               Επίσημη Εφημερίδα της Ευρωπαϊκής Ένωσης

               L 42/45

      ΟΔΗΓΊΑ 2008/15/ΕΚ ΤΗΣ ΕΠΙΤΡΟΠΉΣ

   της 15ης Φεβρουαρίου 2008
   για τροποποίηση της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου με σκοπό την καταχώριση της κλοθειανιδίνης (clothianidin) ως δραστικής ουσίας στο παράρτημα I
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (1), και ιδίως το άρθρο 16 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 2032/2003 της Επιτροπής, της 4ης Νοεμβρίου 2003, για τη δεύτερη φάση του δεκαετούς προγράμματος εργασίας που περιλαμβάνεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά και για την τροποποίηση του κανονισμού (ΕΚ) αριθ. 1896/2000 (2), θεσπίστηκε κατάλογος δραστικών ουσιών που πρέπει να αξιολογηθούν, με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ. Στον κατάλογο αυτό περιλαμβάνεται η κλοθειανιδίνη.

               (2)

               Κατ’ εφαρμογή του κανονισμού (ΕΚ) αριθ. 2032/2003, η κλοθειανιδίνη αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 8, συντηρητικά ξύλου, που ορίζεται στο παράρτημα V της οδηγίας 98/8/ΕΚ.

               (3)

               Ως κράτος μέλος εισηγητής ορίστηκε η Γερμανία, η οποία, στις 15 Δεκεμβρίου 2005, υπέβαλε στην Επιτροπή την έκθεση της αρμόδιας αρχής, συνοδευόμενη από σύσταση, σύμφωνα με το άρθρο 10 παράγραφοι 5 και 7 του κανονισμού (ΕΚ) αριθ. 2032/2003.

               (4)

               Τα κράτη μέλη και η Επιτροπή εξέτασαν την έκθεση της αρμόδιας αρχής. Σύμφωνα με το άρθρο 11 παράγραφος 4 του κανονισμού (ΕΚ) αριθ. 2032/2003, οι διαπιστώσεις της εξέτασης ενσωματώθηκαν σε έκθεση αξιολόγησης, στις 21 Ιουνίου 2007, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από την αξιολόγηση της κλοθειανιδίνης δεν προέκυψαν ερωτηματικά ή προβληματισμοί που θα έπρεπε να αντιμετωπιστούν από την επιστημονική επιτροπή για την υγεία και τους περιβαλλοντικούς κινδύνους.

               (6)

               Από τις διενεργηθείσες έρευνες συνάγεται ότι τα βιοκτόνα που χρησιμοποιούνται ως συντηρητικά ξύλου και περιέχουν κλοθειανιδίνη αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ. Ωστόσο, εντοπίστηκαν μη αποδεκτοί κίνδυνοι σε περιπτώσεις χρήσης κατεργασμένου ξύλου στο ύπαιθρο, όχι όμως σε επαφή με το έδαφος ή με τα ύδατα. Είναι επομένως σκόπιμο να καταχωριστεί η κλοθειανιδίνη στο παράρτημα I, ώστε να εξασφαλιστεί ότι οι εγκρίσεις βιοκτόνων που χρησιμοποιούνται ως συντηρητικά ξύλου και περιέχουν κλοθειανιδίνη θα μπορούν να χορηγούνται, να τροποποιούνται ή να ανακαλούνται, σύμφωνα με το άρθρο 16 παράγραφος 3 της οδηγίας 98/8/ΕΚ, σε όλα τα κράτη μέλη. Για την έγκριση προϊόντων που προορίζονται για την κατεργασία ξύλου το οποίο πρόκειται να χρησιμοποιηθεί στο ύπαιθρο, θα απαιτείται η υποβολή δεδομένων, ώστε να καταδεικνύεται ότι τα προϊόντα μπορούν να χρησιμοποιηθούν χωρίς να εκθέτουν το περιβάλλον σε μη αποδεκτούς κινδύνους.

               (7)

               Λαμβανομένων υπόψη των διαπιστώσεων της έκθεσης αξιολόγησης, θεωρείται σκόπιμο να απαιτείται, στο επίπεδο της έγκρισης των προϊόντων, η εφαρμογή μέτρων μετριασμού του κινδύνου στα προϊόντα που περιέχουν κλοθειανιδίνη και χρησιμοποιούνται ως συντηρητικά ξύλου, ώστε να εξασφαλίζεται ο περιορισμός των κινδύνων σε αποδεκτό επίπεδο σύμφωνα με το άρθρο 5 και το παράρτημα VI της οδηγίας 98/8/ΕΚ. Πρέπει να αποδίδεται ιδιαίτερη προσοχή στα μέτρα που έχουν ως στόχο την προστασία του εδάφους, καθώς και των επιφανειακών και υπογείων υδάτων, δεδομένου ότι, κατά την αξιολόγηση του υποβληθέντος φακέλου, εντοπίστηκαν κίνδυνοι για τα εν λόγω στοιχεία του περιβάλλοντος από ορισμένες χρήσεις.

               (8)

               Δεν αξιολογήθηκαν σε κοινοτικό επίπεδο όλες οι πιθανές χρήσεις. Ενδείκνυται, επομένως, να διενεργούν τα κράτη μέλη εκτίμηση των κινδύνων για τα στοιχεία του περιβάλλοντος και τους πληθυσμούς, οι οποίοι δεν έχουν καλυφθεί αντιπροσωπευτικά από την εκτίμηση κινδύνων σε κοινοτικό επίπεδο, και κατά την έγκριση των προϊόντων, να εξασφαλίζουν τη λήψη των κατάλληλων μέτρων ή την επιβολή ειδικών όρων για τον μετριασμό των εντοπισμένων κινδύνων σε αποδεκτά επίπεδα.

               (9)

               Για να εξασφαλιστεί η ισότιμη αντιμετώπιση στην αγορά των βιοκτόνων που περιέχουν τη δραστική ουσία κλοθειανιδίνη και να διευκολυνθεί, γενικότερα, η εύρυθμη λειτουργία της αγοράς βιοκτόνων, είναι σημαντικό να εφαρμοστούν ταυτόχρονα οι διατάξεις της παρούσας οδηγίας σε όλα τα κράτη μέλη.

               (10)

               Πρέπει να προβλέπεται ένα εύλογο χρονικό διάστημα πριν από την καταχώριση δραστικής ουσίας στο παράρτημα Ι της οδηγίας 98/8/ΕΚ, ώστε να παρέχεται η δυνατότητα, αφενός στα κράτη μέλη και στα ενδιαφερόμενα μέρη να προετοιμάζονται για την ικανοποίηση των συνεπαγόμενων νέων απαιτήσεων και, αφετέρου, στους αιτούντες που έχουν καταρτίσει φακέλους, να επωφελούνται πλήρως από τη δεκαετή περίοδο προστασίας των δεδομένων, η οποία, σύμφωνα με το άρθρο 12 παράγραφος 1 στοιχείο γ) σημείο ii) της οδηγίας 98/8/ΕΚ, αρχίζει την ημερομηνία καταχώρισης.

               (11)

               Μετά την καταχώριση, τα κράτη μέλη πρέπει να διαθέτουν εύλογα χρονικά περιθώρια για να εφαρμόσουν το άρθρο 16 παράγραφος 3 της οδηγίας 98/8/ΕΚ και, ειδικότερα, για να χορηγήσουν, να τροποποιήσουν ή να ανακαλέσουν εγκρίσεις βιοκτόνων του τύπου προϊόντων 8 που περιέχουν κλοθειανιδίνη, ώστε να εξασφαλιστεί η συμμόρφωσή τους με την οδηγία 98/8/ΕΚ.

               (12)

               Κατά συνέπεια, πρέπει να τροποποιηθεί αναλόγως η οδηγία 98/8/ΕΚ.

               (13)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 98/8/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν, το αργότερο έως τις 31 Ιανουαρίου 2009, τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών και της παρούσας οδηγίας.
   Εφαρμόζουν τις διατάξεις αυτές από την 1η Φεβρουαρίου 2010.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 15 Φεβρουαρίου 2008.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 123 της 24.4.1998, σ. 1. Οδηγία όπως τροποποιήθηκε τελευταία με την οδηγία 2007/70/ΕΚ (ΕΕ L 312 της 30.11.2007, σ. 26).

      (2)  ΕΕ L 307 της 24.11.2003, σ. 1. Κανονισμός, όπως τροποποιήθηκε τελευταία με τον κανονισμό (ΕΚ) αριθ. 1849/2006 (ΕΕ L 355 της 15.12.2006, σ. 63).

      ΠΑΡΑΡΤΗΜΑ
      Στο παράρτημα Ι της οδηγίας 98/8/ΕΚ παρεμβάλλεται η ακόλουθη εγγραφή «αριθ. 3»:

                     Αριθμός

                     Κοινή ονομασία

                     Ονομασία IUPAC
                     Αριθμοί αναγνώρισης

                     Ελάχιστη καθαρότητα της δραστικής ουσίας στο βιοκτόνο, όπως διατίθεται στην αγορά

                     Ημερομηνία καταχώρισης

                     Προθεσμία για τη συμμόρφωση με το άρθρο 16 παράγραφος 3
                     (στην περίπτωση των προϊόντων που περιέχουν περισσότερες της μιας δραστικές ουσίες, η προθεσμία για τη συμμόρφωση με το άρθρο 16 παράγραφος 3 είναι εκείνη που καθορίζεται στην τελευταία από τις αποφάσεις καταχώρισης των δραστικών ουσιών τους)

                     Ημερομηνία λήξης της καταχώρισης

                     Τύπος προϊόντων

                     Ειδικές διατάξεις (1)

                     «3

                     κλοθειανιδίνη

                     (E)-1-(2-χλωρο-1,3-θειαζολ-5-υλομεθυλο)-3-μεθυλο-2-νιτρογουανιδίνη
                     Αριθ. ΕΚ: 433-460-1
                     Αριθ. CAS: 210880-92-5

                     950 g/kg

                     1η Φεβρουαρίου 2010

                     31 Ιανουαρίου 2012

                     31 Ιανουαρίου 2020

                     8

                     Κατά την εξέταση των αιτήσεων έγκρισης προϊόντων σύμφωνα με το άρθρο 5 και το παράρτημα VI, τα κράτη μέλη αξιολογούν τα σενάρια χρήσης/έκθεσης ή/και τους πληθυσμούς που δεν έχουν καλυφθεί αντιπροσωπευτικά από την εκτίμηση κινδύνων σε κοινοτικό επίπεδο και ενδέχεται να εκτεθούν στο εξεταζόμενο προϊόν. Κατά την έγκριση των προϊόντων, τα κράτη μέλη διενεργούν εκτίμηση κινδύνων και, στη συνέχεια, εξασφαλίζουν τη λήψη των κατάλληλων μέτρων ή την επιβολή ειδικών όρων για τον μετριασμό των εντοπισμένων κινδύνων. Τα προϊόντα μπορούν να εγκρίνονται μόνον εφόσον η σχετική αίτηση καταδεικνύει ότι είναι εφικτός ο περιορισμός των κινδύνων σε αποδεκτά επίπεδα.
                     Τα κράτη μέλη μεριμνούν ώστε οι εγκρίσεις να υπόκεινται στους ακόλουθους όρους:
                     Λαμβανομένων υπόψη των κινδύνων που έχουν εντοπιστεί για το έδαφος και για τα επιφανειακά και υπόγεια ύδατα, δεν είναι δυνατή η έγκριση προϊόντων για την κατεργασία ξύλου το οποίο θα χρησιμοποιηθεί στο ύπαιθρο, χωρίς την υποβολή δεδομένων που να καταδεικνύουν ότι το εξεταζόμενο προϊόν θα ανταποκρίνεται στις απαιτήσεις του άρθρου 5 και του παραρτήματος VI, εάν είναι απαραίτητο με την εφαρμογή κατάλληλων μέτρων μετριασμού του κινδύνου. Ειδικότερα, στις ετικέτες ή/και στα δελτία δεδομένων ασφαλείας των εγκεκριμένων για βιομηχανική χρήση προϊόντων πρέπει να αναφέρεται ότι η ξυλεία που έχει υποστεί πρόσφατα κατεργασία με το προϊόν πρέπει να αποθηκεύεται, μετά την κατεργασία, σε στεγανές σκληρές επιφάνειες, ώστε να αποτρέπονται οι άμεσες απώλειες στο έδαφος, και ότι οι ενδεχόμενες απώλειες πρέπει να συλλέγονται για επαναχρησιμοποίηση ή τελική διάθεση».

         (1)  Για την τήρηση των κοινών αρχών του παραρτήματος VI, το περιεχόμενο και τα συμπεράσματα των εκθέσεων αξιολόγησης διατίθενται στον δικτυακό τόπο της Επιτροπής: http://ec.europa.eu/comm/environment/biocides/index.htm


Avis juridique important

|

31966L0404

Οδηγία 66/404/ΕΟΚ του Συμβουλίου της 14ης Ιουνίου 1966 περί της εμπορίας του δασικού πολλαπλασιαστικού υλικού

Επίσημη Εφημερίδα αριθ. 125 της 11/07/1966 σ. 2326 - 2332 Φινλανδική ειδική έκδοση: Κεφάλαιο 3 τόμος 1 σ. 0160  Δανική ειδική έκδοση: Σειρά I Κεφάλαιο 1965-1966 σ. 0141  Σουηδική ειδική έκδοση: Κεφάλαιο 3 τόμος 1 σ. 0160  Αγγλική ειδική έκδοση: Σειρά I Κεφάλαιο 1965-1966 σ. 0161  Ελληνική ειδική έκδοση: Κεφάλαιο 03 τόμος 2 σ. 0021  Ισπανική ειδική έκδοση: Κεφάλαιο 03 τόμος 1 σ. 0203  Πορτογαλική ειδική έκδοση : Κεφάλαιο 03 τόμος 1 σ. 0203

ΟΔΗΓΙΑ ΤΟΥ ΣΥΜΒΟΥΛΙΟΥ της 14ης Ιουνίου 1966 περί εμπορίας  του δασικού πολλαπλασιαστικού υλικού(66/404/ΕΟΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,Έχοντας υπόψη:τη συνθήκη περί  ιδρύσεως της Ευρωπαϊκής Οικονομικής Κοινότητος και ιδίως τα άρθρα 43 και  100,την πρόταση της Επιτροπής,τη γνώμη της Συνελεύσεως (1),(1) ΕΕ  αριθ. 109 της 9.7.1964, σ. 1777/64.τη γνώμη της Οικονομικής και  Κοινωνικής Επιτροπής,Εκτιμώντας:ότι τα δάση καλύπτουν 21,6% του  εδάφους της Ευρωπαϊκής Οικονομικής Κοινότητος και ότι τόσο η ανανέωση  των δασών αυτών όσο και η πραγματοποίηση αναδασώσεων απαιτούν ηυξημένες   ποσότητες δασικού πολλαπλασιαστικού υλικού ότι η έρευνα στον τομέα της  δασικής επιλογής καταδεικνύει την ανάγκη χρησιμοποιήσεως  πολλαπλασιαστικού υλικού υψηλής γενετικής ποιότητος, για να αυξηθεί κατά  τρόπον ουσιώδη η παραγωγή των δασών και να βελτιωθούν έτσι οι όροι  αποδοτικότητος του εδάφους ότι, επιπλέον, ορισμένα κράτη μέλη  εφαρμόζουν από μερικά έτη ρυθμίσεις που βασίζονται στις αρχές αυτές  ότι  οι διαφορές μεταξύ των ρυθμίσεων αυτών αποτελούν εμπόδιο στις συναλλαγές  μεταξύ των κρατών μελών  ότι είναι προς το συμφέρον όλων των κρατών  μελών να θεσπισθούν κοινοτικοί κανόνες που περιέχουν όσο το δυνατόν  υψηλότερες απαιτήσεις ότι πρέπει οι κανόνες αυτοί να ισχύουν στην  εμπορία τόσο μεταξύ των κρατών μελών όσο και στις εθνικές αγορές ότι  μία τέτοια ρύθμιση πρέπει να λαμβάνει υπόψη τις πρακτικές ανάγκες  και  να περιορίζει το αντικείμενό της στα δασικά γένη και είδη, τα οποία  παίζουν σημαντικό ρόλο στις αναδασώσεις που αποσκοπούν στην παραγωγή  ξύλου ότι στην παρούσα κατάσταση της δασικής τεχνικής, οι γενετικοί  χαρακτήρες σημαίνουν την κληρονομική καταβολή του πολλαπλασιαστικού  υλικού σε αντίθεση προς τα εξωτερικά χαρακτηριστικά του υλικού αυτού   ότι τα προβλήματα τα σχετικά με τα εξωτερικά αυτά χαρακτηριστικά  αποτελούν επί τους παρόντος το αντικείμενο μελέτης που δεν έχει ακόμη  ολοκληρωθεί  ότι συνεπώς η κοινοτική ρύθμιση πρέπει να περιορίζεται προς  το παρόν στους γενετικούς χαρακτήρες του πολλαπλασιαστικού υλικού ότι  ως προς το κοινοτικό πολλαπλασιαστικό υλικό, η αποδοχή των υλικών βάσεως  και, κατά συνέπεια, η οροθέτηση των περιοχών προελεύσεως συνιστούν τη  βάση για την επιλογή  ότι τα κράτη μέλη πρέπει να εφαρμόζουν όμοιους  κανόνες που συνεπάγονται όσο το δυνατόν υψηλότερες απαιτήσεις για την  αποδοχή των υλικών βάσεως  ότι μόνο το πολλαπλασιαστικό υλικό που  προέρχεται από τα εν λόγω υλικά βάσεως δύναται να αποτελέσει αντικείμενο  εμπορίας ότι τα κράτη μέλη πρέπει να συντάξουν πίνακα των περιοχών  προελεύσεως, ο οποίος θα ορίζει επακριβώς εφόσον είναι γνωστή, την  καταγωγή των υλικών βάσεως ότι το αναπαραγωγικό υλικό που δεν αποτελεί  αντικείμενο εμπορίας πρέπει, λόγω της μικρής οικονομικής σημασίας του να  μην αποτελεί αντικείμενο κοινοτικής ρυθμίσεως  ότι δεν πρέπει να θίγεται  το δικαίωμα των κρατών μελών να υποβάλλουν το πολλαπλασιαστικό αυτό  υλικό σε ειδικές προδιαγραφές ότι πρέπει να επιτρέπονται ορισμένες  παρεκκλίσεις για το πολλαπλασιαστικό υλικό που προορίζεται για εξαγωγή ή  επανεξαγωγή προς τρίτες χώρες ότι, εκτός της γενετικής αξίας, πρέπει να  εξασφαλίζεται η ταυτότης του πολλαπλασιαστικού υλικού που προορίζεται  για εμπορία ή αποτελεί αντικείμενο εμπορίας ότι πρέπει να παραχωρείται  άδεια στα κράτη μέλη να απαιτούν να συνοδεύεται το πολλαπλασιαστικό  υλικό που εισάγεται στο έδαφός τους από επίσημο πιστοποιητικό, ότι για  να εξασφαλισθεί ότι πληρούνται κατά  την εμπορία, οι απαιτήσεις οι  σχετικές με την γενετική αξία και με τις διατάξεις για την εξασφάλιση  της ταυτότητος, τα κράτη μέλη πρέπει να προβλέπουν κατάλληλες διατάξεις  ελέγχου ότι το πολλαπλασιαστικό υλικό προελεύσεως τρίτων χωρών δύναται  να αποτελεί αντικείμενο εμπορίας στο εσωτερικό της Κοινότηττος, μόνο αν  παρέχει τις ίδιες εγγυήσεις με το κοινοτικό πολλαπλασιαστικό υλικό, όσον  αφορά την γενετική αξία των υλικών βάσεώς του και την ταυτότητά  του ότι, για περιόδους που ο εφοδιασμός με πολλαπλασιστικό υλικό  ορισμένων γενών και ειδών, το οποίο ανταποκρίνεται στις αρχές της  παρούσης οδηγίας, προσκρούει σε παροδικές δυσκολίες, πρέπει να γίνεται  προσωρινά αποδεκτό, υπό ορισμένες προϋποθέσεις, πολλαπλασιαστικό υλικό  που υπόκειται σε μειωμένες απαιτήσεις ότι πρέπει να ανατεθεί στην  Επιτροπή η μέριμνα της λήψεως ορισμένων μέτρων εφαρμογής  ότι, για τη  διευκόλυνση της εφαρμογής των σχεδιαζομένων μέτρων, πρέπει να  προβλέπεται διαδικασία που οδηγεί σε στενή συνεργασία μεταξύ των κρατών  μελών και της Επιτροπής, στο πλαίσιο Μονίμου Επιτροπής Σπόρων προς Σπορά  και των Γεωργικών, Δενδροκηπευτικών και Δασικών Φυτών προς  Φύτευση,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:ρθρο 1Η παρούσα οδηγία αφορά το  δασικό πολλαπλασιαστικό υλικό που αποτελεί αντικείμενο εμπορίας στο  εσωτερικό της Κοινότητος, κατά το μέτρο που ερευνώνται οι γενετικοί  χαρακτήρες του.ρθρο 21. Στην παρούσα οδηγία υπάγονται: α) το  πολλαπλασιαστικό υλικό από:Abies alba Mill. (Abies pectinata  D.C.)Fagus sylvatica L.Larix decidua Mill.Larix leptolepis (Sieb. &  Zucc.) Gord.Picea abies karst. (Picea excelsa Link.)Picea sitchensis  Trautv. et Mey. (Picea menziesii Carr.)Pinus nigra Arn. (Pinus laricio  Poir.)Pinus sylvestris L.Pinus strobus L.Pseudotsuga taxifolia  (Poir.) Britt. (Pseudotsuga douglasii Carr., Pseudotsuga menziesii  (Mirb.) (Franco.)Quercus borealis Michx. (Quercus rubra Du  Roi.)Quercus pedunculata Ehrh. (Quercus robur. L.)Quercus sessiliflora  Sal. (Quercus petraea Liebl.) β) το πολλαπλασιαστικό υλικό αγενούς  πολλαπλασιασμού από:Populus2. Δεν θίγεται το δικαίωμα των κρατών μελών  να υποβάλλουν το πολλαπλασιαστικό υλικό άλλων γενών και ειδών, καθώς και  το πολλαπλασιαστικό υλικό εγγενούς πολλαπλασιασμού από Populus στις  αρχές της παρούσης οδηγίας  στην περίπτωση αυτή δύνανται να προβλέπονται  μειωμένες απαιτήσεις.ρθρο 3Κατά την έννοια της παρούσης οδηγίας  νοούνται ως:Α. Πολλαπλασιαστικό υλικό: α) Σπόροι προς σπορά: οι κώνοι,  καρποί και σπόροι που προορίζονται για την παραγωγή φυτών  β) Μέρη  φυτών: τα μοσχεύματα, οι καταβολάδες, και τα εμβόλια που προορίζονται  για την παραγωγή φυτών  γ) Φυτά προς φύτευση: τα φυτά που έχουν  αναπτυχθεί από σπόρους προς σπορά ή μέρη φυτών, καθώς και τα φυσικά  σπορόφυτα.Β. Υλικά βάσεως: α) Οι φυτείες δένδρων και οι φυτείες για  σπόρους προς συντήρηση, για το πολλαπλασιαστικό υλικό αγενούς  πολλαπλασιασμού Γ. Φυτεία για σπόρους προς συντήρηση:Η φυτεία που έχει  αναπτυχθεί τεχνητώς από πολλαπλασιαστικό υλικό που προέρχεται από μία ή  περισσότερες επίσημα αποδεκτές φυτείες δένδρων της ιδίας περιοχής  προελεύσεως και η οποία προορίζεται για την παραγωγή σπόρων προς  σπορά.Δ. Προέλευση:Ο συγκεκριμένος τόπος, όπου ευρίσκεται πληθυσμός  δένδρων αυτόχθων ή μη αυτόχθων.Ε. Καταγωγή:Ο συγκεκριμένος τόπος όπου  ευρίσκεται πληθυσμός δένδρων αυτόχθων ή ο τόπος απ’όπου αρχικά προήλθε  μη αυτόχθων πληθυσμός.ΣΤ. Περιοχή προελεύσεως:Για συγκεκριμένο γένος,  είδος, υποείδος ή συγκεκριμένη ποικιλία η περιοχή ή το σύνολο των  περιοχών, οι οποίες υπόκεινται σε ικανοποιητικά ομοιόμορφες οικολογικές  συνθήκες και στις οποίες ευρίσκονται φυτείες δένδρων με γενετικά ή  τουλάχιστον μορφολογικά χαρακτηριστικά ανάλογα και ισοδύναμα για την  παραγωγή ξύλου Η περιοχή προελεύσεως του πολλαπλασιαστικού υλικού που  έχει παραχθεί από φυτείες για σπόρους προς συντήρηση είναι αυτή των  υλικών βάσεως που έχουν χρησιμοποιηθεί για την δημιουργία της φυτείας  για σπόρους προς συντήρηση.Ζ. Επίσημα μέτρα: τα μέτρα που λαμβάνονται,  α) από κρατικές αρχές ή , β) από νομικά πρόσωπα δημοσίου ή ιδιωτικού  δικαίου με την ευθύνη του κράτους, υπό την προϋπόθεση ότι τα εν λόγω  πρόσωπα δεν αποκομίζουν ιδιαίτερο κέρδος από τα μέτρα αυτά.ρθρο 41.  Τα κράτη μέλη ορίζουν ότι το πολλαπλασιαστικό υλικό δύναται να  αποτελέσει αντικείμενο εμπορίας, μόνον αν προέρχεται από επίσημα  αποδεκτά υλικά βάσεως.2. Τα κράτη μέλη δύνανται να προβλέπουν  παρεκκλίσεις από τις διατάξεις της παραγράφου 1: α) για δοκιμές ή για  επιστημονικούς σκοπούς  β) για εργασίες επιλογής.3. Η παράγραφος 1 δεν  ισχύει για τα μέρη φυτών και τα φυτά προς φύτευση, τα οποία  αποδεδειγμένως δεν προορίζονται κυρίως για την παραγωγή ξύλου.ρθρο  5Τα κράτη μέλη ορίζουν ότι μόνον τα υλικά βάσεως, τα οποία λόγω των  ιδιοτήτων τους είναι κατάλληλα για τον πολλαπλασιασμό και δεν έχουν  ανεπιθύμητους χαρακτήρες για την παραγωγή ξύλου, δύνανται να γίνουν  επίσημα αποδεκτά. Η αποδοχή πραγμαγοποιείται σύμφωνα με τα κριτήρια που  καθορίζονται στο παράρτημα Ι.ρθρο 6Κάθε κράτος μέλος συντάσσει για τα  διάφορα γένη και είδη πίνακα των υλικών βάσεως που έγιναν επίσημα  αποδεκτά στην επικράτειά του. Η καταγωγή των υλικών βάσεως αναφέρεται  εφόσον είναι γνωστή. Ο πίνακας καθώς και οι διάφορες τροποποιήσεις του  κοινοποιούνται αμέσως στην Επιτροπή, η οποία τις γνωστοποιεί στα άλλα  κράτη μέλη.ρθρο 7Τα κράτη μέλη οροθετούν για το πολλαπλασιαστικό  υλικό εγγενούς πολλαπλασιασμού τις περιοχές προελεύσεως που καθορίζονται  από διοικητικά ή γεωγραφικά όρια και, κατά περίπτωση ανάλογα με το  υψόμετρο.ρθρο 81. Τα κράτη μέλη ορίζουν ότι το πολλαπλασιαστικό υλικό  φυλάσσεται κατά  τη συλλογή, την επεξεργασία, την εναποθήκευση, τη  μεταφορά και την ανάπτυξη σε παρτίδες που χωρίζονται και αναγνωρίζονται  σύμφωνα με τα κάτωθι κριτήρια: α) Γένος και είδος καθώς και, κατά  περίπτωση, υποείδος και ποικιλία  β) Κλώνος, για πολλαπλασιαστικό υλικό  αγενούς πολλαπλασιαμού  γ) Περιοχή προελεύσεως, για πολλαπλασιαστικό  υλικό εγγενούς πολλαπλασιασμού  δ) Τόπος προελεύσεως και υψόμετρο, για  πολλαπλασιαστικό υλικό εγγενούς πολλαπλασιασμού το οποίο δεν προέρχεται  από υλικά βάσεως επίσημα αποδεκτά  ε) Καταγωγή: αυτόχθων ή μη  αυτόχθων  στ) Έτος ωριμάνσεως, για τους σπόρους προς σπορά  ζ)  Διάρκεια αναπτύξεως σε φυτώριο σαν μόσχευμα ή σαν φυτό προς φύτευση έχει  φυτευθεί μία ή περισσότερες φορές, για τα φυτά προς φύτευση.2. Η  παράγραφος 1 δεν ισχύει για τα μέρη φυτών και τα φυτά προς φύτευση, τα  οποία αποδεδειγμένως δεν προορίζονται κυρίως για τη παραγωγή  ξύλου.ρθρο 91. Τα κράτη μέλη ορίζουν ότι το πολλαπλασιαστικό υλικό  δύναται να αποτελεί αντικείμενο εμπορίας μόνον σε παραδόσεις που  ανταποκρίνονται στις διατάξεις του άρθρου 8 και συνοδεύονται από έγγραφο  που δεσμεύει τον εκδότη του και αναφέρει τα κριτήρια αυτά, καθώς και τα  ακόλουθα στοιχεία: α) τη βοτανική ονομασία του πολλαπλασιαστικού  υλικού  β) το όνομα του υπεύθυνου για την παρτίδα προμηθευτού  γ) την  ποσότητα  δ) τις λέξεις «πολλαπλασιαστικό υλικό από φυτείες για σπόρους  προς συντήρηση», για τους σπόρους προς σπορά από φυτείες για σπόρους και  για τα φυτά προς φύτευση που έχουν αναπτυχθεί από τους σπόρους  αυτούς.2. Η παράγραφος 1 δεν ισχύει για τα μέρη φυτών και τα φυτά προς  φύτευση, τα οποία αποδεδειγμένως δεν προορίζονται κυρίως για την  παραγωγή ξύλου.ρθρο 10Τα κράτη μέλη ορίζουν ότι οι σπόροι προς σπορά  δύνανται να αποτελούν αντικείμενο εμπορίας μόνον σε σφραγισμένες  συσκευασίες. Το σύστημα σφραγίσεως είναι τέτοιο, ώστε να καθίσταται  άχρηστο όταν ανοίγεται το δέμα.ρθρο 111. Τα κράτη μέλη μεριμνούν ώστε  να εξασφαλίζεται η ταυτότης του πολλαπλασιαστικού υλικού από τη συλλογή  μέχρι την παράδοση στον τελικό καταναλωτή με επίσημο σύστημα ελέγχου που  καθορίζεται ή εγκρίνεται από αυτά.2. Η παράγραφος 1 δεν ισχύει για τα  μέρη φυτών και τα φυτά προς φύτευση, τα οποία αποδεδειγμένα δεν  προορίζονται κυρίως για την παραγωγή ξύλου.ρθρο 121. Τα κράτη μέλη  δύνανται να ορίζουν ότι το πολλαπλασιαστικό υλικό εισάγεται στο έδαφός  τους, μόνον αν συνοδεύεται από επίσημο πιστοποιητικό άλλου κράτους  μέλους σύμφωνο με το υπόδειγμα του παραρτήματος ΙΙ, ή από ισοδύναμο  πιστοποιητικό τρίτης χώρας  το τελευταίο αυτό πιστοποιητικό διευκρινίζει  ιδίως: α) την περιοχή προελεύσεως - ή τον τόπο προελεύσεως και το  υψόμετρο - για το πολλαπλασιαστικό υλικό εγγενούς πολλαπλασιασμού  β)  την κλωνική ταυτότητα για το πολλαπλασιαστικό υλικό αγενούς  πολλαπλασιασμού.2. Η παράγραφος 1 δεν ισχύει για τα μέρη φυτών και τα  φυτά προς φύτευση, τα οποία αποδεδειγμένα δεν προορίζονται κυρίως για  την παραγωγή ξύλου.ρθρο 131. Τα κράτη μέλη μεριμνούν ώστε το  πολλαπλασιαστικό υλικό, ως προς τους γενετικούς χαρακτήρες των υλικών  βάσεώς του και ως προς τα μέτρα που λαμβάνονται για την εξασφάλιση της  ταυτοτητός του, να υπόκειται μόνο στους περιορισμούς εμπορίας που  προβλέπονται στην παρούσα οδηγία.2. Τα κράτη μέλη δύνανται να λαμβάνουν  μέτρα για να αποφεύγουν να επηρεάζεται δυσμενώς η αποδοτικότης ή η  παραγωγή ξύλου των δασών τους από πολλαπλασιαστικό υλικό ακατάλληλο λόγω  των γενετικών χαρακτήρων του, για το έδαφός τους  η παρούσα διάταξη δεν  ισχύει για τα μέρη φυτών και τα φυτά προς φύτευση, τα οποία  αποδεδειγμένα δεν προορίζονται κυρίως για την παραγωγή ξύλου.3. Εφόσον  τα μέτρα που αναφέρονται στην παράγραφο 2 αφορούν πολλαπλασιαστικό υλικό  που παράγεται σε άλλο κράτος μέλος, αποτελούν αντικείμενο προηγούμενης  διαβουλεύσεως των άλλων κρατών μελών και της Επιτροπής. Σε επείγουσες  περιπτώσεις η διαβούλευση περιορίζεται μεταξύ των ενδιαφερομένων κρατών  μελών και της Επιτροπής.4. Κατά την διάρκεια περιόδου δύο ετών από τις  ημερομηνίες που προβλέπονται στο άρθρο 18 παράγραφος 1 τα κράτη μέλη  δύνανται, στην περίπτωση που προβλέπεται στην παράγραφο 3 δεύτερη  περίοδος να λάβουν αυτά τα ίδια τα μέτρα που προβλέπονται στην παράγραφο  2, άνευ διαβουλεύσεως των ενδιαφερομένων κρατών μελών και της Επιτροπής.  Ενημερώνουν αμέσως περί των μέτρων αυτών τα εν λόγω κράτη μέλη και την  Επιτροπή.ρθρο 141. Το Συμβούλιο, προτάσει της Επιτροπής, διαπιστώνει  με ειδική πλειοψηφία αν το πολλαπλασιαστικό υλικό που παράγεται σε τρίτη  χώρα παρέχει, ως προς τους γενετικούς χαρακτήρες των υλικών βάσεώς του  και τα μέτρα που ελήφθησαν για τη βεβαίωση της ταυτότητός του, τις ίδιες  εγγυήσεις με το πολλαπλασιαστικό υλικό που παράγεται στο εσωτερικό της  Κοινότητος και που ανταποκρίνεται στις διατάξεις της παρούσης  οδηγίας.2. Μέχρις ότου το Συμβούλιο αποφανθεί σύμφωνα με τις διατάξεις  της παραγράφου 1, τα κράτη μέλη δύνανται να προβούν αυτά τα ίδια στις  διαπιστώσεις που αναφέρονται στην εν λόγω παράγραφο. Αυτό το δικαίωμα  αποσβέννυται, για τα διάφορα γένη και είδη, μετά πέντε έτη υπολογιζόμενα  από τις ημερομηνίες που προβλέπονται στο άρθρο 18 παράγραφος 1.ρθρο  151. Για την άρση προσωρινών δυσχερειών στον γενικό εφοδιασμό με  πολλαπλασιαστικό υλικό που ανταποκρίνεται στις απαιτήσεις της παρούσης  οδηγίας, οι οποίες αναφύονται σε ένα τουλάχιστον κράτος μέλος και δεν  δύνανται να αρθούν στο εσωτερικό της Κοινότητος, η Επιτροπή, αιτήσει  ενός τουλάχιστον των εν λόγω κρατών μελών, παρέχει κατά την διαδικασία  που προβλέπεται στο άρθρο 17, την άδεια σε ένα ή περισσότερα κράτη μέλη  να εγκρίνουν προς εμπορία, για περίοδο που αυτή καθορίζει,  πολλαπλασιαστικό υλικό ενός ή περισσοτέρων ειδών, υποκειμένων σε  μειωμένες απαιτήσεις.Στην περίπτωση αυτή, το έγγραφο που προβλέπεται  στο άρθρο 9 παράγραφος 1 αναφέρει ότι πρόκειται για πολλαπλασιαστικό  υλικό που υπόκειται σε μειωμένες απαιτήσεις.2. Τα κράτη μέλη δύνανται  να ορίζουν ότι η ένδειξη αυτή πρέπει να αναφέρεται επίσης στο  πιστοποιητικό που προβλέπεται στο άρθρο 12 παράγραφος 1.ρθρο 16Τα  κράτη μέλη δύνανται να προβλέπουν, για το πολλαπλασιαστικό υλικό που  προορίζεται για εξαγωγή ή επανεξαγωγή προς τις τρίτες χώρες,  παρεκκλίσεις από τις διατάξεις της παρούσης οδηγίας. Μεριμνούν ώστε να  αποκλείεται κάθε ανάμιξη του πολλαπλασιαστικού αυτού υλικού με το  πολλαπλασιαστικό υλικό που ανταποκρίνεται στις διατάξεις της παρούσης  οδηγίας και αποτελεί αντικείμενο εμπορίας στο εσωτερικό της  Κοινότητος.ρθρο 171. Στις περιπτώσεις που γίνεται αναφορά στη  διαδικασία που ορίζεται στο παρόν άρθρο, η Μόνιμη Επιτροπή Σπόρων προς  Σπορά και των Γεωργικών, Δενδροκηπευτικών και Δασικών Φυτών προς  Φύτευση, η οποία συνεστήθη με απόφαση του Συμβουλίου της 14.6.1966 (1)  και καλείται στο εξής «επιτροπή», συγκαλείται από τον πρόεδρό της, είτε  με δική του πρωτοβουλία, είτε κατόπιν αιτήσεως του αντιπροσώπου κράτους  μέλους.(1) ΕΕ αριθ. 125 της 11.7.1966, σ. 2289/66.2. Στην επιτροπή, οι  ψήφοι των κρατών μελών σταθμίζονται σύμφωνα με το άρθρο 148 παράγραφος 2  της συνθήκης. Ο πρόεδρος δεν ψηφίζει.3. Ο αντιπρόσωπος της Επιτροπής  υποβάλλει σχέδιο των προς λήψη μέτρων. Η επιτροπή διατυπώνει τη γνώμη  της επί των μέτρων αυτών εντός προθεσμίας, την οποία δύναται να ορίσει ο  πρόεδρος σε συνάρτηση με τον επείγοντα χαρακτήρα των υπό εξέταση  ζητημάτων. Αποφαίνεται δε με πλειοψηφία δώδεκα ψήφων.4.Η Επιτροπή  λαμβάνει μέτρα, τα οποία τυγχάνουν αμέσου εφαρμογής. Εντούτοις, αν τα  μέτρα αυτά δεν είναι σύμφωνα με τη γνώμη της επιτροπής, ανακοινώνονται  αμέσως από την Επιτροπή στο Συμβούλιο. Στην περίπτωση αυτή, η Επιτροπή  δύναται να αναβάλλει, για ένα μήνα, κατ’ ανώτατο όριο, από της  ανακοινώσεως αυτής, την εφαρμογή των μέτρων, τα οποία αυτή αποφάσισε.Το  Συμβούλιο δύναται, με ειδική πλειοψηφία, να λάβει διαφορετική απόφαση  εντός προθεσμίας ενός μηνός.ρθρο 18Τα κράτη μέλη θέτουν σε ισχύ τις  αναγκαίες νομοθετικές, κανονιστικές και διοικητικές διατάξεις,  προκειμένου να συμμορφωθούν προς τις διατάξεις της παρούσης οδηγίας και  των παραρτημάτων της: α) Την 1η Ιουλίου 1967 το αργότερο για τους  σπόρους προς σπορά και τα μέρη φυτών από:Abies alba Mill.Picea abies  Karst.Pinus silvestris L.Pseudotsuga taxifolia Britt. β) Την 1η  Ιουλίου 1969 το αργότερο για τους σπόρους προς σπορά και τα μέρη φυτών  από:Larix decidua Mill.Larix leptolepis (Sieb.& Zucc.) Gord.Picea  sitchensis Trautv. et Mey.Pinus nigra Arn.Pinus strobus L., γ) Την 1η  Ιουλίου 1971 το αργότερο για τους σπόρους προς σπορά κια τα μέρη φυτών  από: Fagus silvatica L.Quercus borealis Michx.Quercus pedunculata  Ehrh.Quercus sessiliflora Sal.Populus.2. Για του σπόρους προς σπορά  από γένη και είδη κωνοφόρων που έχουν συλλεγή πριν από τις ημερομηνίες  που καθορίζονται στην παράγραφο 1, οι προθεσμίες δύνανται να παραταθούν  κατά δύο έτη.3. Για τα φυτά προς φύτευση, οι προθεσμίες παρατείνονται  κατά τέσσερα έτη, υπολογιζόμενα από τις ημερομηνίες που καθορίζονται  στην παράγραφο 1 ή βάσει της παραγράφου 2.4. Τα κράτη μέλη ενημερώνουν  αμέσως την Επιτροπή περί της ενάρξεως της ισχύος των διατάξεων  αυτών.ρθρο 19Η παρούσα οδηγία απευθύνεται στα κράτη μέλη.Έγινε στις  Βρυξέλλες, στις 14 Ιουνίου 1966.Για το ΣυμβούλιοΟ ΠρόεδροςP.  WERNERΠΑΡΑΡΤΗΜΑ ΙΚριτήρια αποδοχής των υλικών βάσεωςΑ. ΦΥΤΕΙΕΣ  ΔΕΝΔΡΩΝ1. Υλικά βάσεως - Είναι αποδεκτά κατά προτίμηση σαν υλικά βάσεως  αυτόχθονες ή μη αυτόχθονες φυτείες δένδρων αποδεδειγμένης αξίας.2.  Τοποθεσία - Οι φυτείες δένδρων ευρίσκονται σε ικανοποιητική απόσταση από  ανεπιθύμητες φυτείες του ιδίου είδους ή από φυτείες είδους ή ποικιλίας  που δύναται να δώσει υβρίδια, με τα εν λόγω είδη. Το κριτήριο της  τοποθεσίας είναι ιδιαίτερα σημαντικό, όταν οι γειτονικές φυτείες δένδρων  δεν είναι αυτόχθονες.3. Ομοιογένεια - Οι φυτείες δένδρων παρουσιάζουν  κανονικό βαθμό ατομικής αποκλίσεως των μορφολογικών χαρακτήρων.4.  Παραγωγή κατ’όγκο - Η παραγωγή κατ’όγκο είναι συχνά ένα από τα ουσιώδη  κριτήρια αποδοχής  στην περίπτωση αυτή, η παραγωγή κατ’όγκο πρέπει να  υπερέχει αυτής που θεωρείται σαν μέσος όρος, υπό όμοιες οικολογικές  συνθήκες.5. Τεχνολογική Ποιότητα ξύλου - Η ποιότητα λαμβάνεται υπόψη   σε ορισμένες περιπτώσεις δύναται να αποβεί ουσιαστικό κριτήριο.6.  Μορφολογία - Οι φυτείες δένδρων εμφανίζουν ιδιαίτερα καλούς  μορφολογικούς χαρακτήρες και ιδίως όσο το δυνατό καλύτερους, όσον αφορά  το ευθύγραμμο του κορμού, τη διάταξη και τη λεπτότητα των κλάδων και το  φυσικό κλάδεμα  η συχνότητα των σημείων διακλαδώσεως και της  σπειροειδούς αναπτύξεως πρέπει να είναι όσο το δυνατό μικρότερη.7.  Υγεία και ανθεκτικότης - Οι φυτείες δένδρων είναι γενικά υγιείς και  παρουσιάζουν εκεί όπου φύονται τη μεγαλύτερη δυνατή ανθεκτικότητα στους  επιβλαβείς οργανισμούς, καθώς και στις αντίξοες εξωτερικές συνθήκες.8.  Μέγεθος της φυτείας - Οι φυτείες δένδρων αποτελούνται από μία ή  περισσότερες ομάδες δένδρων με επαρκείς δυνατότητες  αλληλογονιμοποιήσεως. Για να αποφεύγονται τα ανεπιθύμητα αποτελέσματα  της αυτογονιμοποιήσεως, οι φυτείες αποτελούνται από ικανοποιητικό αριθμό  δένδρων σε ελάχιστη έκταση.9. Ηλικία - Οι φυτείες δένδρων αποτελούνται,  κατά το δυνατό, από δένδρα τέτοιας ηλικίας, ώστε τα ανωτέρω  απαριθμούμενα κριτήρια να δύνανται να εκτιμηθούν εμφανώς.Β.ΦΥΤΕΙΕΣ ΓΙΑ  ΣΠΟΡΟΥΣ ΠΡΟΣ ΣΥΝΤΗΡΗΣΗΟι φυτείες για σπόρους προς συντήρηση,  εγκαθίστανται, με τρόπον ώστε να παρέχεται ικανοποιητική εγγύηση, ότι οι  σπόροι προς σπορά που παράγονται, αντιπροσωπεύουν τουλάχιστον τη μέση  γενετική ποιότητα των υλικών βάσεως, από τα οποία προέρχεται η φυτεία  για σπόρους προς συντήρηση.Γ.ΚΛΩΝΟΙ1. Τα σημεία 4, 5, 6, 7 και 9 του  τμήματος Α εφαρμόζονται αναλόγως.2. Οι κλώνοι αναγνωρίζονται από τα  διακριτικά χαρακτηριστικά τους.3. Η αξία των κλώνων βασίζεται στην  εμπειρία ή καταδεικνύεται με επαρκώς μακροχρόνιο πειραματισμό.ΠΑΡΑΡΤΗΜΑ  ΙΙΠιστοποιητικό προελεύσεως (1)(1) Διαγράφονται οι περιττές  μνείες.Πιστοποιητικό κλωνικής ταυτότητος (1)(1) Διαγράφονται οι  περιττές μνείες...... Αριθ. .....(χώρα)Πιστοποιείται, ότι το δασικό  πολλαπλασιαστικό υλικό που περιγράφεται κατωτέρω έχει ελεγχθεί από τις  αρμόδιες υπηρεσίες και, ότι, σύμφωνα με τις γενόμενες διαπιστώσεις και  τα υποβληθέντα έγγραφα, ανταποκρίνεται προς τα ακόλουθα στοιχεία:1.  Φύση του προϊόντος: σπόροι προς σπορά / μέρη φυτών / φυτά προς φύτευση  (1):.....(1) Διαγράφονται οι περιττές μνείες.2. Γένος και είδος,  υποείδος, ποικιλία, κλώνος (1):.....(1) Διαγράφονται οι περιττές  μνείες. α) κοινή ονομασία:..... β) βοτανική ονομασία:.....3. Περιοχή  προελεύσεως (1):.....(1) Διαγράφονται οι περιττές μνείες.Τόπος  προελεύσεως και υψόμετρο (1) (2):.....(1) Διαγράφονται οι περιττές  μνείες.(2) Για το πολλαπλασιαστικό υλικό που δεν προέρχεται από υλικά  βάσεως που έχουν γίνει επίσημα αποδεκτά στο εσωτερικό της Ευρωπαϊκής  Οικονομικής Κοινότητος.4. Καταγωγή: αυτόχθον ή μη αυτόχθον:.....5.  Έτος ωριμάνσεως για τους σπόρους προς σπορά (1):.....(1) Διαγράφονται  οι περιττές μνείες.6. Διάρκεια αναπτύξεως σε φυτώριο σαν μόσχευμα ή  φυτό προς φύτευση μεταφυτευθέν (1):.....(1) Διαγράφονται οι περιττές  μνείες........7. Ποσότητα:.....8. Αριθμός και φύση των  δεμάτων:.....9. Σήμανση των δεμάτων:.....10. Συμπληρωματικά στοιχεία  (1):.....(1) Διαγράφονται οι περιττές μνείες......19..(Τόπος και  ημερομηνία)(Σφραγίδα της  υπηρεσίας).....(Υπογραφή).....(Ιδιότητα)


title: Οδηγία 2005/81/ΕΚ της Επιτροπής, της  28ης Νοεμβρίου 2005 , για την τροποποίηση της οδηγίας 80/723/ΕΟΚ περί της διαφάνειας των οικονομικών σχέσεων μεταξύ των κρατών μελών και των δημοσίων επιχειρήσεων και για την οικονομική διαφάνεια εντός ορισμένων επιχειρήσεων   (Κείμενο που παρουσιάζει ενδιαφέρον για τον ΕΟΧ)

text:
               29.11.2005

               EL

               Επίσημη Εφημερίδα της Ευρωπαϊκής Ένωσης

               L 312/47

      ΟΔΗΓΊΑ 2005/81/ΕΚ ΤΗΣ ΕΠΙΤΡΟΠΉΣ

   της 28ης Νοεμβρίου 2005
   για την τροποποίηση της οδηγίας 80/723/ΕΟΚ περί της διαφάνειας των οικονομικών σχέσεων μεταξύ των κρατών μελών και των δημοσίων επιχειρήσεων και για την οικονομική διαφάνεια εντός ορισμένων επιχειρήσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 86 παράγραφος 3,
   Εκτιμώντας τα ακόλουθα:

               (1)

               Η οδηγία 80/723/ΕΟΚ της Επιτροπής (1) απαιτεί από τα κράτη μέλη να μεριμνούν για τη διαφάνεια των οικονομικών σχέσεων μεταξύ δημοσίων αρχών και δημοσίων επιχειρήσεων, καθώς και στους κόλπους ορισμένων επιχειρήσεων. Οι επιχειρήσεις που οφείλουν να τηρούν χωριστούς λογαριασμούς είναι επιχειρήσεις που διαθέτουν ειδικά ή αποκλειστικά δικαιώματα χορηγούμενα από τα κράτη μέλη κατά το άρθρο 86 παράγραφος 1 της Συνθήκης, ή είναι επιφορτισμένες με τη διαχείριση υπηρεσιών γενικού οικονομικού συμφέροντος κατά το άρθρο 86 παράγραφος 2 της Συνθήκης και λαμβάνουν κρατικές ενισχύσεις οποιασδήποτε μορφής για τις υπηρεσίες αυτές, ασκώντας και άλλες δραστηριότητες.

               (2)

               Τα κράτη μέλη δύνανται να παρέχουν στις επιχειρήσεις που είναι επιφορτισμένες με τη διαχείριση υπηρεσιών γενικού οικονομικού συμφέροντος αντιστάθμιση για την κάλυψη των συγκεκριμένων εξόδων αυτών των υπηρεσιών. Η αντιστάθμιση αυτή, ωστόσο, δεν είναι δυνατόν να υπερβαίνει ό,τι είναι αναγκαίο για τη διαχείριση των υπηρεσιών αυτών, ενώ δεν πρέπει να χρησιμοποιείται για τη χρηματοδότηση δραστηριοτήτων εκτός του πεδίου των υπηρεσιών γενικού οικονομικού συμφέροντος.

               (3)

               Δυνάμει της οδηγίας 80/723/ΕΟΚ, οι χωριστοί λογαριασμοί πρέπει να τηρούνται μόνο οσάκις οι επιχειρήσεις που είναι επιφορτισμένες με τη διαχείριση υπηρεσιών γενικού οικονομικού συμφέροντος λαμβάνουν κρατική ενίσχυση. Στην απόφαση Altmark Trans GmbH
                   (2), το Δικαστήριο των Ευρωπαϊκών Κοινοτήτων απεφάνθη ότι, υπό ορισμένες προϋποθέσεις, η αντιστάθμιση για την παροχή δημόσιας υπηρεσίας δεν συνιστά κρατική ενίσχυση κατά την έννοια του άρθρου 87 παράγραφος 1 της Συνθήκης.

               (4)

               Ωστόσο, και ανεξάρτητα από το νομικό χαρακτηρισμό της αντιστάθμισης για την παροχή δημόσιας υπηρεσίας, υπό το φως του άρθρου 87 παράγραφος 1 της Συνθήκης η υποχρέωση τήρησης χωριστών λογαριασμών πρέπει να ισχύει για όλες τις επιχειρήσεις που λαμβάνουν τέτοια αντιστάθμιση οι οποίες ασκούν και δραστηριότητες εκτός του πεδίου των υπηρεσιών γενικού οικονομικού συμφέροντος. Μόνο μέσω της τήρησης χωριστών λογαριασμών είναι δυνατόν να προσδιορίζονται τα έξοδα προς καταλογισμό στις υπηρεσίες γενικού οικονομικού συμφέροντος και να υπολογίζεται ορθά το ύψος της αντίστοιχης αντιστάθμισης.

               (5)

               Ως εκ τούτου, η οδηγία 80/723/ΕΟΚ πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το άρθρο 2 παράγραφος 1 στοιχείο δ) της οδηγίας 80/723/ΕΟΚ αντικαθίσταται από το ακόλουθο κείμενο:

               «δ)

               “επιχείρηση που υποχρεούται να τηρεί χωριστούς λογαριασμούς”: κάθε επιχείρηση στην οποία έχει χορηγηθεί ειδικό ή αποκλειστικό δικαίωμα από κράτος μέλος δυνάμει του άρθρου 86 παράγραφος 1 της Συνθήκης ή στην οποία έχει ανατεθεί η διαχείριση υπηρεσίας γενικού οικονομικού συμφέροντος δυνάμει του άρθρου 86 παράγραφος 2 της Συνθήκης, η οποία λαμβάνει αντιστάθμιση οποιασδήποτε μορφής σε σχέση με την εν λόγω υπηρεσία και η οποία ασκεί επίσης άλλες δραστηριότητες·».

         Άρθρο 2
   Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 19 Δεκεμβρίου 2006. Ανακοινώνουν αμέσως στην Επιτροπή το κείμενο των διατάξεων αυτών μαζί με πίνακα αντιστοιχίας μεταξύ αυτών των διατάξεων και της παρούσας οδηγίας.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 28 Νοεμβρίου 2005.

            Για την Επιτροπή

         Neelie KROES

            Μέλος της Επιτροπής

      (1)  ΕΕ L 195 της 29.7.1980, σ. 35· οδηγία όπως τροποποιήθηκε τελευταία από την οδηγία 2000/52/ΕΚ (ΕΕ L 193 της 29.7.2000, σ. 75).

      (2)  Υπόθεση C-280/00, Altmark Trans GmbH και Regierungspräsidium Magdeburg κατά Nahverkehrsgesellschaft Altmark GmbH, Συλλογή 2003, Ι-7747.


Avis juridique important

|

31985L0298

Οδηγία 85/298/ΕΟΚ της Επιτροπής της 22ας Μαΐου 1985 για δεύτερη τροποποίηση του παραρτήματος της οδηγίας 79/117/ΕΟΚ του Συμβουλίου περί απαγόρευσης της θέσης σε κυκλοφορία και της χρησιμοποίησης φυτοφαρμακευτικών προϊόντων που περιέχουν ορισμένες δραστικές ουσίες

Επίσημη Εφημερίδα αριθ. L 154 της 13/06/1985 σ. 0048 - 0048 Φινλανδική ειδική έκδοση: Κεφάλαιο 3 τόμος 18 σ. 0188  Ισπανική ειδική έκδοση: Κεφάλαιο 03 τόμος 35 σ. 0109  Σουηδική ειδική έκδοση: Κεφάλαιο 3 τόμος 18 σ. 0188  Πορτογαλική ειδική έκδοση : Κεφάλαιο 03 τόμος 35 σ. 0109

***** ΟΔΗΓΙΑ ΤΗΣ ΕΠΙΤΡΟΠΗΣ  της 22ας Μαΐου 1985  για δεύτερη τροποποίηση του παραρτήματος της οδηγίας 79/117/ΕΟΚ του Συμβουλίου περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες  (85/298/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/117/ΕΟΚ του Συμβουλίου της 21ης Δεκεμβρίου 1978 περί απαγορεύσεως της θέσεως σε κυκλοφορία και της χρησιμοποιήσεως φυτοφαρμακευτικών προϊόντων που περιέχουν ορισμένες δραστικές ουσίες (1), όπως τροποποιήθηκε τελευταία από την οδηγία 83/131/ΕΟΚ (2), και ιδίως το άρθρο 6,  Εκτιμώντας:  ότι η επιστημονική και τεχνολογική εξέλιξη καθιστούν απαραίτητες ορισμένες τροποποιήσεις του παραρτήματος της οδηγίας 79/117/ΕΟΚ·  ότι, δεδομένου ότι υπάρχουν σήμερα λιγότερο επιβλαβείς μέθοδοι προστασίας, κρίνεται σκόπιμο να καταργηθούν ορισμένες προσωρινές παρεκκλίσεις από τις απαγορεύσεις που καθορίζει η οδηγία·  ότι όλα τα κράτη μέλη έχουν ενημερώσει την Επιτροπή ότι δεν έχουν ή δεν έχουν πλέον την πρόθεση να κάνουν χρήση των παρεκκλίσεων αυτών·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 79/117/ΕΟΚ τροποποιείται ως εξής:  1. Στο τμήμα Α, «Ενώσεις υδραργύρου»:  α) στο σημείο 2, «Χλωριούχος υδράργυρος (Calomel)», διαγράφεται το κείμενο του στοιχείου γ)·  β) στο σημείο 5, «Ένωση alkoxyalkyl- και aryl-mercure», διαγράφονται τα κείμενα των στοιχείων α) και β).  2. Στο τμήμα Β, «Έμμονες οργανοχλωρικές ενώσεις»:  α) στο σημείο 1, «Aldrine», το κείμενο του στοιχείου α) αντικαθίσταται από το ακόλουθο κείμενο: «αγωγή κατά του Otiorrhynchus του υποστρώματος ανάπτυξης που χρησιμοποιείται για την καλλιέργεια των διακοσμητικών φυτών σε περιέκτες»·  β) στο σημείο 4, «DDT», διαγράφεται το κείμενο της δεύτερης στήλης·  γ) στο σημείο 5, «Endrine»:  αα) το κείμενο του στοιχείου α) αντικαθίσταται από το ακόλουθο κείμενο: «αγωγή κατά των ακαρίδων των κυκλαμίνων»·  ββ) το στοιχείο β) διαγράφεται.  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι απαραίτητες για να συμμορφωθούν με την παρούσα οδηγία, το αργότερο την 1η Ιανουαρίου 1986. Πληροφορούν αμέσως σχετικά την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 22 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 33 της 8. 2. 1979, σ. 36.  (2) ΕΕ αριθ. L 91 της 9. 4. 1983, σ. 35.


Avis juridique important

|

32004L0064

Οδηγία 2004/64/ΕΚ της Επιτροπής, της 26ης Απριλίου 2004, για τροποποίηση της οδηγίας 2003/84/EΚ της Επιτροπής όσον αφορά τις προθεσμίες (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 125 της 28/04/2004 σ. 0042 - 0042

Οδηγία 2004/64/ΕΚ της Επιτροπήςτης 26ης Απριλίου 2004για τροποποίηση της οδηγίας 2003/84/EΚ της Επιτροπής όσον αφορά τις προθεσμίες(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/EΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), και ιδίως το άρθρο 6 παράγραφος 1,Εκτιμώντας τα ακόλουθα:(1) Η οδηγία 2003/84/EΚ της Επιτροπής(2) τροποποιεί την οδηγία 91/414/EΟΚ του Συμβουλίου κατά τρόπο ώστε να καταχωρηθούν οι ουσίες flurtamone, flufenacet, iodosulfuron, dimethenamid-p, picoxystrobin, fosthiazate και silthiofam ως δραστικές ουσίες στο παράρτημα I της εν λόγω οδηγίας.(2) Αφού συμπεριληφθεί μια νέα δραστική ουσία, τα κράτη μέλη θα πρέπει να διαθέτουν εύλογο χρονικό διάστημα για να εφαρμόσουν τις διατάξεις της οδηγίας 91/414/EOK όσον αφορά φυτοπροστατευτικά προϊόντα που περιέχουν την εν λόγω δραστική ουσία και ιδίως για να επανεξετάσουν τις υφιστάμενες προσωρινές εγκρίσεις και, έως τα τέλη της περιόδου αυτής το αργότερο, για να μετατρέψουν τις προσωρινές εγκρίσεις σε κανονικές, να τις τροποποιήσουν ή να τις ανακαλέσουν σύμφωνα με τις διατάξεις της οδηγίας 91/414/EOK.(3) Οι προθεσμίες για την εφαρμογή που προβλέπονται στην οδηγία 2003/84/EK δεν είναι σύμφωνες με τις προθεσμίες που δίνονται για άλλες νέες δραστικές ουσίες. Για να υπάρξει εναρμονισμένη προσέγγιση για όλες τις ουσίες στο σημερινό στάδιο επανεξέτασης, θα πρέπει να αποφεύγονται σημαντικές διαφορές μεταξύ των προθεσμιών που ισχύουν για διαφορετικές νέες δραστικές ουσίες.(4) Είναι συνεπώς σκόπιμο να τροποποιηθεί αναλόγως η οδηγία 2003/84/EΚ.(5) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το άρθρο 3 της οδηγίας 2003/84/EΚ τροποποιείται ως εξής:Η παράγραφος 2 αντικαθίσταται από το ακόλουθο κείμενο:"2. Για κάθε εγκεκριμένο φυτοπροστατευτικό προϊόν που περιέχει trifloxystrobin, carfentrazone-ethyl, mesotrione, fenamidone ή isoxaflutole είτε ως μοναδική δραστική ουσία είτε ως μία από τις διάφορες δραστικές ουσίες οι οποίες είχαν συμπεριληφθεί όλες στον κατάλογο του παραρτήματος I της οδηγίας 91/414/EOK έως τις 31 Δεκεμβρίου 2003 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/EOK, με βάση φάκελο ο οποίος ικανοποιεί τις απαιτήσεις του παραρτήματος III της εν λόγω οδηγίας. Με βάση την αξιολόγηση αυτή, καθορίζεται κατά πόσον το προϊόν ικανοποιεί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/EOK.Σε συνέχεια του προσδιορισμού αυτού τα κράτη μέλη:α) στην περίπτωση προϊόντος που περιέχει flurtamone, flufenacet, iodosulfuron, dimethenamid-p, picoxystrobin, fosthiazate ή silthiofam ως μοναδική δραστική ουσία, τροποποιούν ή ανακαλούν, ανάλογα με την περίπτωση, την έγκριση έως τις 30 Ιουνίου 2005 το αργότερο· ήβ) στην περίπτωση προϊόντος που περιέχει flurtamone, flufenacet, iodosulfuron, dimethenamid-p, picoxystrobin, fosthiazate ή silthiofam ως μια δραστική ουσία σε συνδυασμό με άλλες δραστικές ουσίες, τροποποιούν ή ανακαλούν, ανάλογα με την περίπτωση, την έγκριση έως τις 30 Ιουνίου 2005 ή έως την ημερομηνία που έχει οριστεί για τέτοιου είδους τροποποίηση ή ανάκληση στη σχετική οδηγία ή στις σχετικές οδηγίες για την προσθήκη της εν λόγω ουσίας ή των εν λόγω ουσιών στο παράρτημα I της οδηγίας 91/414/EOK, ανάλογα με το ποια είναι η μεταγενέστερη."Άρθρο 2Η παρούσα οδηγία αρχίζει να ισχύει την εικοστή ημέρα από την ημερομηνία της δημοσίευσής της.Άρθρο 3Η παρούσα οδηγία απευθύνεται στα κράτη μέλη.Βρυξέλλες, 26 Απριλίου 2004.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2004/30/ΕΚ της Επιτροπής (ΕΕ L 77 της 13.3.2004, σ. 50).(2) ΕΕ L 247 της 30.9.2003, σ. 20.